pythainlp/thai-wiki-dataset-v4 huggingface dataset:
พระครูนิสิตคุณากร (กัน คงฺครตโน)

พระครูนิสิตคุณากร นามเดิม กัน ศรีเพ็ง ฉายา คงฺครตโน (11 เมษายน พ.ศ. 2435 — 17 ตุลาคม พ.ศ. 2513) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ เป็นเจ้าอาวาสวัดเขาแก้ว, อดีตเจ้าคณะตำบลพยุหะ และเป็น 1 ใน 3 พระเกจิที่มีชื่อเสียงของอำเภอพยุหะคีรี ร่วมกับ หลวงพ่อเทศกับหลวงพ่อเดิม
ประวัติ.
พระครูนิสิตคุณากร นามเดิม กัน ศรีเพ็ง เกิดเมื่อวันที่ 11 เมษายน พ.ศ. 2435 ตรงกับวันจันทร์ ขึ้น 15 ค่ำ เดือน 5 ปีมะโรง ณ ตำบลพยุหะ อำเภอพยุหะคีรี จังหวัดนครสวรรค์ โยมบิดาชื่อนายเปลี่ยน โยมมารดา นางไพร มีพี่น้องร่วมบิดามารดา 4 คน คือ
ปฐมวัยและการศึกษาสามัญ.
โยมบิดามารดาของเด็กชายกัน ศรีเพ็ง ปรารถนาจะให้บุตรได้ศึกษา ซึ่งตอนนั้น ยังไม่มีโรงเรียนประชาบาลในเขตพยุหะ จึงต้องมาฝากตัวเล่าเรียนกับภิกษุในวัดเขาแก้ว โดยเรียนหนังสือไทย เลข อักษรขอม เมื่อร่ำเรียนได้ชำนาญ ก็ออกมาช่วยงานเกตรกรรมกับทางบ้านจนเรียกได้ว่าเป็นช่างฝีมือที่มีความชำนาญเสียแต่ยังไม่เข้าวัยหนุ่ม
อุปสมบท.
พระครูนิสิตคุณากร(กัน คงฺครตโน) ได้บรรพชาเมื่อวันที่ 12 พฤษภาคม พ.ศ. 2453 เมื่ออายุได้ 19 ปี โดยมีพระอธิการอ่อง วัดพระปรางค์เหลือง เป็นพระอุปัชฌาย์และได้อุปสมบท เมื่อวันที่ 9 มิถุนายน พ.ศ. 2456 ณ พัทธสีมาวัดเขาแก้ว โดยมีพระอธิการอ่อง วัดพระปรางค์เหลือง เป็นพระอุปัชฌาย์ พระอธิการไข่ วัดอินทาราม เป็นพระกรรมวาจาจารย์ พระญาณกิติ (ยอด อกฺกวํโส) (ต่อมาได้รับการเลื่อนสมณศีกดิ์เป็น พระธรรมไตรโลกาจารย์ (ยอด อกฺกวํโส)) วัดเขาแก้ว เป็นอนุสาวนาจารย์ 
การศึกษาเล่าเรียนในเพศสมณะ.
ได้ศึกษาเล่าเรียนพระธรรมวินัยและเวทมนตร์คาถาจากพระครูนิวาสธรรมขันธ์ (เดิม พุทฺธสโร) วัดหนองโพ และสนใจศึกษาการช่างเพิ่มเติม
วิทยะฐานะ.
จบการศึกษาประถมศึกษาชั้นปีที่ 4 จากวัดเขาแก้ว
งานทางด้านการศึกษา.
เปิดสำนักวิปัสสนากรรมฐานวัดเขาแก้วขึ้น เมื่อวันศุกร์ที่ 17 มิถุนายน พ.ศ. 2498 โดยมีพระพิมลธรรม (อาจ อาสภเถร ป.ธ.8) วัดมหาธาตุยุวราชรังสฤษฎิ์ราชวรมหาวิหาร เป็นผู้อำนวยการฝ่ายวิปัสสนาธุระ เป็นประธานเปิดสำนัก พระธรรมคุณาภรณ์ (เช้า ฐิตปญฺโญ) เป็นผู้อำนวยการ พระครูนิสิตคุณากร (กัน คงฺครตโน) เจ้าอาวาสวัดเขาแก้วเป็นผู้อุปถัมภ์
อวสานชีวิต.
พระครูนิสิตคุณากร เริ่มอาพาธด้วยโรคเบาหวาน และเข้ารับการรักษาอย่างต่อเนื่อง โดยมีคณะศิษยานุศิษย์พาตัวไปรักษา แต่ด้วยโรคแทรกซ้อน จึงทำให้มรณภาพ ด้วยอาการสงบที่ โรงพยาบาลสวรรค์ประชารักษ์ จังหวัดนครสวรรค์ เมื่อวันที่ 17 มกราคม พ.ศ. 2513 รวมอายุ 79 ปี พรรษา 57 โดยมีการพระราชทานเพลิงศพ ณ เมรุวัดเขาแก้ว เมื่อวันเสาร์ที่ 25 มีนาคม พ.ศ. 2515
แอดีมิลซง ฟือร์นังดึช

แอดีมิลซง ฟือร์นังดึช รีเบย์รู (เกิด 15 เมษายน ค.ศ. 1996) เป็นนักฟุตบอลชาวสวิส ปัจจุบันเล่นในตำแหน่งกองกลางให้กับไมนทซ์ 05 และทีมชาติสวิตเซอร์แลนด์
วัดโฮจูจิโดโนะ

วัดโฮจูจิโดโนะ  วัดในพระพุทธศาสนาของ ประเทศญี่ปุ่น ตั้งอยู่ที่นครเกียวโต ซึ่งจักรพรรดิโกะ-ชิรากาวะ จักรพรรดิองค์ที่ 77 ได้เสด็จมาประทับภายหลังจากสละราชบัลลังก์เมื่อ พ.ศ. 1702 โดยพระองค์ได้ใช้วัดแห่งนี้ในการว่าราชการในวัด จนกระทั่งเสด็จสวรรคตเมื่อ พ.ศ. 1735 ซึ่งพระบรมศพได้ถูกฝังไว้ ณ วัดแห่งนี้
โดยในช่วง พ.ศ. 1727 ได้เกิดเหตุการณ์สำคัญที่เกี่ยวข้องกับวัดแห่งนี้คือการล้อมโฮจูจิโดโนะ ซึ่งเป็นส่วนหนึ่งของสงครามเก็มเป
พระเจ้าเฟรเดอริกที่ 3 แห่งเดนมาร์ก

พระเจ้าเฟรเดอริกที่ 3 แห่งเดนมาร์ก  ทรงเป็นพระมหากษัตริย์แห่งเดนมาร์กและนอร์เวย์ระหว่าง ค.ศ. 1648 จนเสด็จสวรรคตในปี ค.ศ. 1670 ทรงเป็นพระราชโอรสองค์รองในพระเจ้าคริสเตียนที่ 4 แต่หลังพระเชษฐาเสด็จสิ้นพระชนม์ในค.ศ. 1647 ก็ทำให้พระองค์กลายเป็นรัชทายาทลำดับที่หนึ่งแทน หลังจากที่ทรงครองราชย์แล้ว พระองค์ได้ริเริ่มปกครองด้วยระบอบสมบูรณาญาสิทธิราชในเดนมาร์ก-นอร์เวย์ใน ค.ศ. 1660 และได้รับรองทางกฎหมายในปี ค.ศ. 1665 ซึ่งปรากฏเป็นครั้งแรกในประวัติศาสตร์นิพนธ์ตะวันตก พระองค์ยังมีรับสั่งให้สร้างพระบัลลังก์แห่งเดนมาร์ก ซึ่งตามตำนานแล้วระบุว่าบังลังก์นี้สร้างขึ้นจากเขาของยูนิคอร์นทั้งที่จริงถูกสร้างขึ้นจากงาของนาร์วาล นอกจากนี้ 
พระองค์เป็นกษัตริย์ที่มีอิทธิพลเหนือบรรดาขุนนาง และทรงทำสงครามสองครั้งกับสวีเดน ซึ่งสงครามกับสวีเดนครั้งแรก (1657–58) ทรงได้รับความพ่ายแพ้ แต่ก็สามารถกอบกู้ชื่อเสียงมาได้เมื่อมีชัยในสงครามกับสวีเดนครั้งที่สอง (1658–60) ซึ่งพระองค์ได้ใช้ความนิยมนี้ ในการยกเลิกระบอบราชาธิปไตยโดยเลือกตั้งเป็นระบอบสมบูรณาญาสิทธิราชย์ ทำให้พระองค์มีพระราชอำนาจเบ็ดเสร็จเด็ดขาดในการปกครอง ซึ่งเดนมาร์กใช้ระบอบการปกครองนี้ไปจนถึง ค.ศ. 1848
แร้งเครา

แร้งเครา (ชื่อวิทยาศาสตร์: "Gypaetus barbatus") นกล่าเหยื่อขนาดใหญ่จำพวกแร้งชนิดหนึ่ง จัดอยู่ในประเภทแร้งโลกเก่า โดยเป็นเพียงชนิดเดียวเท่านั้นที่อยู่ในสกุล "Gypaetus"
แร้งเครา เป็นแร้งขนาดใหญ่เมื่อเทียบกับแร้งชนิดอื่น ๆ จะมีขนาดใหญ่กว่า และมีลักษณะที่แตกออกไปจากแร้งทั่วไปอย่างเห็นได้ชัด คือ ส่วนหัวจะมีขนปุกปุยต่างจากแร้งทั่วไปที่หัวและลำคอจะล้านเลี่ยน สีของขนตามลำตัวเป็นสีเหลือง ส่วนหัวสีขาวเป็นสัญลักษณะบ่งบอกว่า แร้งตัวนั้นโตเต็มวัยแล้ว และมีกระจุกขนสีดำบริเวณจะงอยปากล่างแลดูคล้ายเครา อันเป็นที่มาของชื่อ
แร้งเครา มีขนาดลำตัวยาวประมาณ 95–125 เซนติเมตร น้ำหนักตั้งแต่ 4.5–9.9 กิโลกรัม ความยาวปีกเมื่อกางเต็มที่เกือบ 10 ฟุต มีเอกลักษณะในการบินเฉพาะตัว มีสายตารวมถึงประสาทในการดมกลิ่นอย่างดีเยี่ยม 
กระจายพันธุ์ตามเทือกเขาสูงในทวีปยุโรปตอนใต้, แอฟริกา จนถึงอินเดีย และทิเบต เช่น เทือกเขาแอลป์ ทำรังและวางไข่บนหน้าผาสูงสำหรับใช้หลบหลีกจากสัตว์นักล่าชนิดต่าง ๆ ที่มารังควาญได้
นอกจากจะกินเนื้อและซากสัตว์ต่าง ๆ เหมือนแร้งชนิดอื่นแล้ว แร้งเครายังมีพฤติกรรมและชื่นชอบอย่างมากในการกินกระดูกด้วย สันนิษฐานว่าคงเป็นเพราะอาหารขาดแคลนด้วยปัจจัยของถิ่นที่อยู่อาศัยที่ทำให้หาอาหารได้ยากและสภาพอากาศที่หนาวเย็น เคยมีผู้พบแร้งเคราคาบกระดูกสัตว์ชิ้นใหญ่ เชื่อว่าเป็นกระดูกของแกะบินขึ้นไปในอากาศที่จุดสูงสุด และทิ้งลงไปให้แตกเป็นชิ้นละเอียดกับพื้น ก่อนจะบินลงมากินทั้งหมดลงไปในกระเพาะ
ปีแยร์ โอเฌอโร

ชาร์ล ปีแยร์ ฟร็องซัว โอเฌอโร  เป็นจอมพลแห่งจักรวรรดิฝรั่งเศสที่หนึ่ง เขาเป็นหนึ่งในผู้บัญชาการในสงครามปฏิวัติฝรั่งเศส หลังเขานำกองทัพต่อต้านสเปนและเข้าเป็นผู้ใต้บังคับบัญชาของนายพลนโปเลียน โบนาปาร์ตในอิตาลี หน้าที่การงานของเขาก็เจริญเติบโตอย่างรวดเร็ว เขาเข้าร่วมการต่อสู้ในทุกยุทธการของสงครามนโปเลียนในปี 1796 โดยทำผลงานอย่างยอดเยี่ยม 
หลังนโปเลียนขึ้นเป็นจักรพรรดิแห่งฝรั่งเศส นโปเลียนก็ยังคงไว้วางใจมอบหมายให้โอเฌอโรคุมกำลังสำคัญ แต่หลังนโปเลียนสิ้นอำนาจและถูกส่งตัวไปยังเกาะเอลบาแล้ว โอเฌอโรก็เข้าร่วมการฟื้นฟูราชวงศ์บูร์บง แม้เขาจะย้ายข้างมาอยู่ฝ่ายตรงข้ามกับนโปเลียน แต่เมื่อเขาได้ยินข่าวว่านโปเลียนสามารถหนีออกมาจากเกาะเอลบาได้และกำลังรวบรวมกองทัพใหม่ เขาได้เดินทางไปไปเข้าร่วมกับนโปเลียนแต่ถูกนโปเลียนจับกุมข้อหาทรยศแยะกักขังเขาไว้ ภายหลังจากที่นโปเลียนพ่ายแพ้และถูกส่งตัวไปยังเกาะเซนต์เฮเลนา พระเจ้าหลุยส์ที่ 18ได้ขึ้นครองบัลลังก์ฝรั่งเศสโดยสมบูรณ์ ก็ทรงปลดโอเฌอโรออกจากทุกตำแหน่งในกองทัพและริบฐานันดรและเบี้ยหวัด โอเฌอโรเสียชีวิตที่บ้านของเขาในลาอูแซย์เมื่อมีอายุได้ 53 ปี
แหล่งข้อมูลอื่น และ อ้างอิง.
<templatestyles src="Reflist/styles.css" />
จ็อบ ซิมูเลเตอร์

จ็อบ ซิมูเลเตอร์  หรือชื่อเต็มคือ Job Simulator: The 2050 Archives เป็นวีดีโอเกมแบบความเป็นจริงเสมือนแนวจำลองชีวิตที่ผลิดโดย Owlchemy Lab สำหรับไมโครซอฟท์ วินโดวส์ โดยผู้เล่นจะได้สัมผัสโลกของการทำงาน
ตัวเกม.
ในเกมนี้มีการจำลองงาน 4 งานคือ
การวางจำหนาย.
"จ็อบ ซิมูเลเตอร์" เป็นเกมแรกที่วางจำหน่ายทาง SteamVR device.ตัวเกมรองรับเครื่องเล่นเกม HTC Vive โดยวางจำหน่ายในวันที่ 5 เมษายน พ.ศ. 2559 ก่อนที่นักพัฒนาลดราคาเกมลงในภายหลังตามการตอบสนองต่อความคิดเห็นของลูกค้า นักพัฒนาเรียกสิ่งสร้างขึ้นเรื่อยว่า "smaller human mode" สำหรับผู้เล่นที่ไม่สามารถเล่นเกมความเป็นจริงเสมือน
แม่พระพิลก

แม่พระพิลก หรือ พระเทวี เป็นพระนามที่กล่าวถึงพระชายาพระองค์หนึ่งที่ไม่ปรากฏพระนามในพญาสามฝั่งแกน และพระมหาเทวีในพระเจ้าติโลกราชแห่งล้านนา ถือเป็นมหาเทวีที่มีบทบาทสูงยิ่งในราชสำนัก ได้รับการสนับสนุนจากเจ้านายเมืองลำปาง-เขลางค์จนมีอำนาจมากพอที่ยึดอำนาจจากพระราชสวามี และเกื้อหนุนพระราชโอรสในการปกครองอาณาจักรล้านนาร่วมกันตลอดพระชนม์ชีพ
พระราชประวัติ.
พระองค์มีพระนามว่ากระไรไม่ปรากฏ มีการกล่าวถึงในจารึกฐานพระพุทธรูปแม่ศรีมหาตาเรียกว่า “แม่พระพิลก” พิเศษ เจียจันทร์พงษ์ว่าชื่อดังกล่าวมีความหมายว่าพระราชชนนีมหาเทวีในพระเจ้าติโลกราช ส่วนชินกาลมาลีปกรณ์เรียกว่า “พระเทวี” พระองค์เป็นน้องสาวของหมื่นโลกนครเจ้าเมืองลำปาง (ต่อมาได้รับการสถาปนาเป็นหมื่นโลกสามล้านในรัชกาลพระเจ้าติโลกราช) พระองค์มีความสัมพันธ์บางประการกับเมืองแพร่ อาจมีความสัมพันธ์เครือญาติกับเมืองสุโขทัยด้วย ดังปรากฏการทำบุญสร้างพระพุทธรูปแม่ศรีมหาตาร่วมกับพระราชชนนีของพระมหาธรรมราชาพระองค์หนึ่งของสุโขทัย เฉลิมวุฒิ ต๊ะคำมีว่าพระองค์มีความสัมพันธ์ฉันญาติกับพระบรมครูติโลกดิลกติรัตนศิลคันธวันวาสีว่าอาจเป็นพระชนกของแม่พระพิลก ซึ่งสอดคล้องกับพระนามของพระเจ้าติโลกราช พระราชโอรสตามทำเนียมการนำชื่อบรรพบุรุษมาตั้งชื่อหลาน ส่วนพิเศษ เจียจันทร์พงษ์ว่าแม่พระพิลกเป็นพี่น้องหรือเครือญาติกับนางษาขาพระราชชนนีในพระมหาธรรมราชาที่ 4
หลังการอภิเษกสมรสกับพญาสามฝั่งแกน ประสูติกาลพระราชโอรสคือพระเจ้าติโลกราชพระราชโอรสลำดับหกซึ่งอยู่ห่างไกลต่อการสืบราชสมบัติ แต่จากการสนับสนุนของกลุ่มเจ้านายลำปาง-เขลางค์ ญาติวงศ์ฝ่ายพระราชชนนี จึงทำให้พระเจ้าติโลกราชยึดราชสมบัติจากพระราชชนกและครองราชสมบัติในปี พ.ศ. 1985 ซึ่งพระมหาเทวีมีบทบาททางการเมืองสูงมาก เพราะพระเจ้าติโลกราชยังครองราชย์ปกครองบ้านเมืองอยู่ภายใต้ดุลยพินิจของพระมหาเทวี ปรากฏการกล่าวถึงทั้งสองพระองค์คู่กันว่า มหาราชเจ้าทั้งสองพระองค์ หรือ พระเป็นเจ้าแม่ลูก มาตลอด และยังปรากฏใน "ชินกาลมาลีปกรณ์" ว่าพระมหาเทวีสำเร็จราชการปกครองอาณาจักรเพียงลำพังพระองค์ ความว่า
“เมื่อปีนั้นเป็นปีเถาะอยู่ พระเจ้าสิริธรรมจักรพรรดิราชาธิราช ทรงปรารถนาจะเป็นทายาทแห่งพระศาสนาเพื่อสนองคุณพระบรมชนกชนนี จึงมอบราชสมบัติให้แก่พระเทวี ผู้เป็นพระราชมารดาของพระองค์ แล้วทรงผนวช” 
นอกจากนี้พระองค์ยังได้รับพระบรมราชโองการจากพระเจ้าติโลกราชให้ยกทัพไปตีนครรัฐแพร่ ในเวลาเดียวกันพระเจ้าติโลกราชเองจะยกทัพไปตีนครรัฐน่าน ดังปรากฏใน "พื้นเมืองเชียงใหม่" ซึ่งการยกทัพไปครั้งนั้น หาได้รบกันจริงจัง หากแต่เป็นการเจรจากับท้าวแม่นคุณ เจ้าเมืองแพร่ ว่าให้ออกมาถวายบังคม หลังจากที่ท้าวแม่นคุณออกมาถวายบังคมแล้ว พระองค์ก็โปรดเกล้าฯ ให้ท้าวแม่นคุณครองเมืองแพร่ต่อไปก่อนยกทัพกลับ ถือเป็นชัยชนะที่รวดเร็วและง่ายดายยิ่ง หลังจากนั้นเป็นต้นมานครรัฐแพร่จึงถูกรวมเข้ากับอาณาจักรล้านนาในปี พ.ศ. 1987
ริสา หงษ์หิรัญ

ริสา หงษ์หิรัญ หรือ เบคกี้ รัสเซลล์ (Becky Russell) ชื่อจริง รมิดา รัสเซลล์ มณีเสถียร ชื่อเล่น เบคกี้ ประธานเจ้าหน้าที่บริหารสายงานสื่อสารองค์กร และกรรมการบริหาร บริษัท ไอ.ซี.ซี.อินเตอร์เนชั่นแนล จำกัด (มหาชน) กรรมการบริษัท ฟาร์อีสท์ เฟมไลน์ ดีดีบี จำกัด (มหาชน) นักแสดง นางแบบ พิธีกร อดีตสาวแพรว และรองมิสไทยแลนด์เวิลด์ อันดับ 1 ในปี พ.ศ. 2531 (1988) โดยมิสไทยแลนด์เวิลด์ปีนั้นคือ ปภัสรา ชุตานุพงษ์ เจ้าของแบรนด์ Becky Russell (เบคกี้ รัสเซลล์)
ประวัติ.
ริสา หงษ์หิรัญ เป็นลูกครึ่งอเมริกัน-ฟิลิปปินส์ เกิดและเติบโตที่ประเทศไทย
การศึกษา.
ริสา หงษ์หิรัญ จบการศึกษาระดับประถมศึกษาจากโรงเรียนไผทอุดมศึกษา ต่อมาได้ศึกษาระดับมัธยมศึกษาตอนต้นและตอนปลายจากโรงเรียนบดินทรเดชา (สิงห์ สิงหเสนี) สำเร็จการศึกษาปริญญาตรี คณะบริหารธุรกิจ มหาวิทยาลัยอัสสัมชัญ และปริญญาโท สาขาวิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย 
ปัจจุบันกำลังศึกษา หลักสูตรปริญญาดุษฎีบัณฑิต สาขาพัฒนศึกษา ภาควิชานโยบาย การจัดการและความเป็นผู้นำทางการศึกษา คณะครุศาสตร์ จุฬาลงกรณ์มหาวิทยาลัย และหลักสูตรวิทยาศาสตรมหาบัณฑิต สาขาวิชาวิทยาการชะลอวัยและฟื้นฟูสุขภาพ มหาวิทยาลัยธุรกิจบัณฑิตย์
ดับเบิลยูดับเบิลยูเอฟ ไลท์เฮวีเวตแชมเปียนชิป

ดับเบิลยูดับเบิลยูเอฟ ไลท์เฮฟวีเวตแชมเปียนชิป  เป็นตำแหน่งแชมป์เดี่ยวของ WWF หรือ WWE ในปัจจุบัน ก่อตั้งขึ้นเมื่อวันที่ 26 มีนาคม ค.ศ. 1981 ถึง 30 พฤศจิกายน ค.ศ. 2001
อาโอเอช เวิลด์ เทเลวิชัน แชมเปียนชิป

อาโอเอช เวิลด์ เทเลวิชัน แชมเปียนชิป (ROH World Television Championship) เป็นตำแหน่งแชมป์เดี่ยวของสมาคม Ring of Honor ก่อตั้งขึ้นเมื่อวันที่ 20 มกราคม ค.ศ. 2010
สถิติในการครองแชมป์.
As of 06, 2025.
มินาโมโตะ อาสึชิโกะ

มินาโมโตะ อาสึชิโกะ (源懿子, พ.ศ. 1659–6 สิงหาคม 1686) เป็นพระชายาในจักรพรรดิโกะ-ชิรากาวะ จักรพรรดิองค์ที่ 77 และเป็นพระราชมารดาของจักรพรรดินิโจ จักรพรรดิองค์ที่ 78
พระชายาอาสึชิโกะประสูติเมื่อ พ.ศ. 1659 ในรัชสมัยจักรพรรดิโทบะ และมีพระประสูติกาล เจ้าชายโมริฮิโตะ หรือต่อมาคือ จักรพรรดินิโจ เมื่อ พ.ศ. 1686 แต่หลังจากมีพระประสูติกาลได้ไม่นานพระชายาอาสึชิโกะก็สิ้นพระชนม์เมื่อพระชนมายุเพียง 27 พรรษา
ไทระ โนะ ชิเงโกะ

ไทระ โนะ ชิเงโกะ (#เปลี่ยนทาง , พ.ศ. 1685 – 14 สิงหาคม พ.ศ. 1719) เป็นพระสนมในจักรพรรดิโกะ-ชิระกะวะ จักรพรรดิองค์ที่ 77 และพระราชมารดาของ จักรพรรดิทะกะกุระ จักรพรรดิองค์ที่ 80 
พระสนมชิเงะโกะประสูติเมื่อ พ.ศ. 1685 เป็นน้องเมียของ ไทระ โนะ คิโยโมริ ขุนนางผู้กุมอำนาจในราชสำนักในขณะนั้นต่อมาได้เข้าถวายตัวเป็นพระสนมเมื่อราว พ.ศ. 1703 และมีพระประสูติกาล เจ้าชายโนะบุฮิโตะ ซึ่งต่อมาขึ้นสืบราชบัลลังก์เป็น จักรพรรดิทะกะกุระ เมื่อ พ.ศ. 1704 จากนั้นจึงได้ออกบวชเป็นชีมีฉายาทางธรรมว่า เคนชุนมงอิง (建春門院)
พระสนมชิเงะโกะสิ้นพระชนม์ในรัชสมัยจักรพรรดิทะกะกุระเมื่อวันที่ 14 สิงหาคม พ.ศ. 1719 ขณะพระชนมายุเพียง 34 พรรษา
ฟุจิวะระ โนะ โชะกุชิ

ฟุจิวะระ โนะ โชะกุชิ (#เปลี่ยนทาง , 1700 - 15 ตุลาคม 1771) พระชายาใน จักรพรรดิทะกะกุระ จักรพรรดิองค์ที่ 80 เป็นพระราชมารดาใน จักรพรรดิโกะ-โทะบะ จักรพรรดิองค์ที่ 82 และเป็น พระอัยยิกา (ย่า) ใน จักรพรรดิโกะ-โฮะริกะวะ 
พระชายาโชะกุชิประสูติเมื่อ พ.ศ. 1700 ในตระกูลโบะมงซึ่งเป็นสาขาย่อยของ ตระกูลฟุจิวะระ ต่อมาได้เข้าถวายตัวเป็นพระสนมในจักรพรรดิทะกะกุระต่อมาได้เลื่อนขึ้นเป็นพระชายาและได้มีพระประสูติกาล เจ้าชายทะกะฮิระ ที่ต่อมาคือ จักรพรรดิโกะ-โทะบะ เมื่อวันที่ 6 สิงหาคม พ.ศ. 1723 
เมื่อจักรพรรดิทะกะกุระเสด็จสวรรคตใน พ.ศ. 1724 ขณะที่เจ้าชายทะกะฮิระมีพระชนมายุเพียง 1 พรรษาพระชายาโชะกุชิก็ได้ออกบวชเป็นแม่ชีมีฉายาทางธรรมว่า ชิชิโจ-อิง  จนกระทั่งสิ้นพระชนม์ในรัชสมัยของ จักรพรรดิโกะ-โฮะริกะวะ ผู้เป็นพระราชนัดดาเมื่อวันที่ 15 ตุลาคม พ.ศ. 1771 ขณะมีพระชนมายุได้ 71 พรรษา
อีเอฟแอลลีกวัน ฤดูกาล 2016–17

อีเอฟแอลลีกวัน ฤดูกาล 2016–17 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 24 ภายใต้รูปแบบการแบ่งลีกปัจจุบัน
การเปลี่ยนแปลงทีม.
จากลีกอื่นเข้ามาสู่ลีกวัน.
เลื่อนชั้นมาจาก อีเอฟแอลลีกทู ฤดูกาล 2015–16
ตกชั้นจาก ฟุตบอลลีกแชมเปียนชิป ฤดูกาล 2015–16
จากลีกวันไปลีกอื่น.
เลื่อนชั้นสู่ ฟุตบอลลีกแชมเปียนชิป ฤดูกาล 2016–17
ตกชั้นสู่ ฟุตบอลลีกทู ฤดูกาล 2016–17
ทีม.
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2015-16, 3 ทีมที่ตกชั้นจากฟุตบอลลีกแชมเปียนชิป ฤดูกาล 2015–16 และอีก 4 ทีมที่เลื่อนชั้นจากฟุตบอลลีกทู ฤดูกาล 2015-16
 "ณ วันที่ 22 เมษายน ค.ศ. 2017"
ซัลบูทามอล

ซัลบูทามอล (Salbutamol) หรือ อัลบูเทอรอล (Albuterol) หรือชื่อทางการค้าคือ เว็นโทลิน (Ventolin) เป็นยาประเภทสารขยายหลอดลม ใช้เพื่อรักษาโรคหืดและโรคปอดอุดกั้นเรื้อรัง (COPD) นอกจากนี้ยังอาจใช้เพื่อรักษาภาวะระดับโพแทสเซียมในเลือดสูง ยาประเภทนี้มักใช้โดยวิธีการสูดดมหรือฉีดพ่นละออง แต่ก็มีแบบที่เป็นเม็ดสำหรับทานและแบบที่ฉีดเข้าหลอดเลือดดำเช่นกัน โดยแบบสูดดมจะออกฤทธิ์ภายใน 15 นาทีและคงฤทธิ์ได้ตั้งแต่ 2 ถึง 6 ชั่วโมง
การใช้ซัลบูทามอลอาจก่อให้เกิดอาการข้างเคียง อาการข้างเคียงทั่วไปได้แก่ เวียนศีรษะ, ปวดศีรษะ, อัตราชีพจรเร็ว และรู้สึกกระวนกระวาย ส่วนอาการข้างเคียงแบบรุนแรงได้แก่ การบีบเกร็งของหลอดลมเฉียบพลัน, อัตราชีพจรไม่สม่ำเสมอ และระดับโพแทสเซียมในเลือดต่ำ ยาชนิดนี้สามารถใช้ในระหว่างตั้งครรภ์และให้นมบุตรได้ แต่เพื่อความปลอดภัยควรงดใช้หรือใช้ในปริมาณน้อย ราคาขายส่งยาชนิดนี้ในประเทศกำลังพัฒนา ณ ปี ค.ศ. 2014 อยู่ที่ 1.12–2.64 ดอลลาร์สหรัฐต่อ 200 โดส 
การใช้ทางการแพทย์.
โดยทั่วไปแล้วซัลบูทามอล จะใช้ในการรักษาภาวะหลอดลมหดเกร็ง (เนื่องจากสาเหตุใด ๆ เช่นอาการหอบหืดจากภูมิแพ้ หรืออาการที่เกิดจากการออกกำลังกาย) และใช้ในการรักษาโรคปอดอุดกั้นเรื้อรัง นอกจากนี้ยังเป็นหนึ่งในยาสามัญที่สุดที่ใช้ในการช่วยหายใจ (ยาขยายหลอดลมระยะสั้นเพื่อบรรเทาอาการหอบหืด)
ในฐานะที่เป็นยากลุ่มเบตาทูอะโกนิสต์ (β2 agonist) ซัลบูทามอลยังใช้ในทางสูติศาสตร์อีกด้วย การให้ซัลบูทามอลทางหลอดเลือดดำสามารถใช้เป็นยาระงับการหดรัดตัวของมดลูก (tocolytic) เพื่อชะลอการคลอดก่อนกำหนด แม้ว่าจะเป็นที่นิยมใช้แทนยา เช่น อะโทซิบาน (atosiban) และริโทดรีน (ritodrine) แต่ต่อมาได้ถูกแทนที่เป็นส่วนใหญ่ด้วยไนเฟดิปีน (nifedipine) ที่เป็นแคลเซียมแชนแนลบล็อกเกอร์ ซึ่งมีประสิทธิภาพมากกว่าและออกฤทธิ์ยับยั้งได้ดีกว่า
มีการใช้ซัลบูทามอล ในการรักษาภาวะโพแทสเซียมสูงเฉียบพลัน จากการช่วยกระตุ้นการไหลเวียนของโพแทสเซียมเข้าสู่เซลล์ ทำให้โพแทสเซียมในเลือดลดลง 
การใช้ในสัตว์.
ความเป็นพิษต่ำของซัลบูทามอล ทำให้ปลอดภัยสำหรับสัตว์อื่น ๆ จึงเป็นทางเลือกในการรักษาภาวะทางเดินหายใจอุดกั้นเฉียบพลันในสายพันธุ์ส่วนใหญ่ โดยมักใช้รักษาอาการหดเกร็งของหลอดลมหรืออาการไอในแมวและสุนัข และใช้เป็นยาขยายหลอดลมในม้าที่มีอาการกำเริบของภาวะอุดกั้นทางเดินหายใจเรื้อรัง นอกจากนี้ยังสามารถใช้ในกรณีฉุกเฉินเพื่อรักษาแมวที่มีอาการของโรคหืดได้
ผลกระทบที่เป็นพิษต้องใช้ในปริมาณที่สูงมาก ซึ่งการใช้ยาเกินขนาดส่วนใหญ่เกิดจากการที่สุนัขแทะและเจาะขวดยาสูดพ่นหรือยาพ่นฝอยละออง
ฟูจิวาระ โนะ นาริโกะ

ฟูจิวาระ โนะ นาริโกะ (ค.ศ. 1117 – 22 ธันวาคม ค.ศ. 1160) ยังเป็นที่รู้จักกันในนาม บิฟุคุมง-อิง  เป็นจักรพรรดินีใน จักรพรรดิโทบะ จักรพรรดิองค์ที่ 74 และเป็นพระราชมารดาใน จักรพรรดิโคโนเอะ จักรพรรดิองค์ที่ 76
ประวัติ.
จักรพรรดินีนาริโกะประสูติเมื่อ พ.ศ. 1660 เป็นธิดาของ ฟุจิวะระ โนะ นะงะซะเนะ ผู้ดำรงตำแหน่ง ชูนะงง ต่อมาได้เข้าถวายตัวต่ออดีตจักรพรรดิโทบะเป็นพระสนมขั้น 3 และมีพระประสูติกาล เจ้าชายโนริฮิโตะ หรือต่อมาคือ จักรพรรดิโคโนเอะ ใน พ.ศ. 1682 ทำให้พระนางได้เลื่อนขึ้นเป็นพระสนมเอก
หลังจากนั้น 3 เดือนอดีตจักรพรรดิโทบะได้สถาปนาเจ้าชายโนริฮิโตะให้เป็นรัชทายาทและผู้สืบราชบัลลังก์ต่อจากจักรพรรดิซูโตกุ จักรพรรดิองค์ที่ 75 ทำให้จักรพรรดิซูโตกุมิพอพระทัยเพราะทรงอยากให้พระราชโอรสของพระองค์เองเป็นรัชทายาทและผู้สืบราชบัลลังก์
ใน พ.ศ. 1685 ไดโจโฮโอ โทบะได้บีบบังคับให้จักรพรรดิซูโตกุสละราชบัลลังก์เนื่องจากอดีตจักรพรรดิโทบะได้กล่าวหาว่าจักรพรรดิซูโตกุมิใช่โอรสของพระองค์แต่เป็นโอรสของอดีตจักรพรรดิชิรากาวะ และให้เจ้าชายนาริฮิโตะพระโอรสองค์เล็กเป็นพระโอรสบุญธรรมในจักรพรรดินีคิโยะโกะอดีตจักรพรรดินีในอดีตจักรพรรดิซูโตกุและขึ้นสืบราชบัลลังก์ต่อมาเป็น จักรพรรดิโคโนเอะ ทำให้พระสนมนาริโกะได้รับการสถาปนาเป็นพระจักรพรรดินีและพระพันปีหลวงซึ่งจักรพรรดินีนาริโกะได้ทำการเลือก ฟุจิวะระ โนะ ชิเมะโกะ ผู้เป็นพระญาติเข้ามาเป็นจักรพรรดินี (中宮) ในจักรพรรดิโคโนเอะเมื่อ พ.ศ. 1691 ทำให้จักรพรรดินีนาริโกะได้กุมอำนาจในราชสำนัก
ในปีต่อมาคือ พ.ศ. 1692 จักรพรรดินีนะริโกะได้ออกบวชเป็นแม่ชีโดยมีฉายาทางธรรมว่า บิฟูกูมง-อิง (美福門院) แต่ยังกุมอำนาจในราชสำนักเมื่อจักรพรรดิโคโนเอะเสด็จสวรรคตอย่างกะทันหันโดยไร้รัชทายาทใน พ.ศ. 1698 ท่านบิฟุคุมง-อิงได้ทำการเลือก เจ้าชายมาซาฮิโตะ พระโอรสในจักรพรรดินีทามาโกะอดีตจักรพรรดินีในอดีตจักรพรรดิโทบะผู้เป็นพระเชษฐาต่างพระราชมารดาของจักรพรรดิโคโนเอะเป็นพระโอรสบุญธรรมและได้สืบราชบัลลังก์ต่อมาเป็นจักรพรรดิโกะ-ชิรากาวะ 
ท่านบิฟุคุมง-อิงหรืออดีตจักรพรรดินีนาริโกะสิ้นพระชนม์เมื่อวันที่ 18 ธันวาคม พ.ศ. 1703 ขณะพระชนมายุเพียง 43 พรรษา
บัววิชตา

บัววิชตา (, #เปลี่ยนทาง) เป็นเมืองหลวงของรัฐโฮไรมา ตั้งอยู่ฝั่งตะวันตกของลุ่มแม่น้ำบรังกู เมืองตั้งอยู่ห่างจากชายแดนบราซิลที่ติดกับประเทศเวเนซุเอลาราว เป็นเมืองหลวงของรัฐเพียงแห่งเดียวในประเทศบราซิลที่อยู่ซีกโลกเหนือทั้งหมด บัววิชตาเป็นเทศบาลที่มีประชากรมากที่สุดในรัฐโฮไรมา โดยประชากรครึ่งหนึ่งของรัฐอาศัยอยู่ที่เมืองนี้
นิโคลัส กริมชอว์

เซอร์ นิโคลัส กริมชอว์ (CBE, PPRA; เกิด 9 ตุลาคม ค.ศ. 1939) เป็นสถาปนิกที่มีชื่อเสียงชาวอังกฤษ ออกแบบอาคารสมัยใหม่หลายหลัง อย่างเช่น สถานีรถไฟนานาชาติวอเทอร์ลูและโครงการอีเดนในคอร์นวอลล์ เขาเคยเป็นประธานรอยัลอะคาเดมีออฟอาตส์ระหว่างปี ค.ศ. 2004 ถึง 2011 เขาเป็นประธานบริษัทกริมชอว์อาร์คิเทกส์ (เดิมชื่อ นิโคลัส กริมชอว์ และหุ้นส่วน)
ธนพล พีชะพัฒน์

ธนพล พีชะพัฒน์ (เกิด 11 กุมภาพันธ์ พ.ศ. 2534) ชื่อเล่น ปั้น เป็นนักแสดงชาวไทย จบการศึกษาจากสถาบันเทคโนโลยีนานาชาติสิรินธร มหาวิทยาลัยธรรมศาสตร์ (SIIT) 
เข้าสู่วงการบันเทิงด้วยการชักชวนจาก ศุภชัย ศรีวิจิตร (เอ) ปัจจุบันเป็นนักแสดงของ สถานีวิทยุโทรทัศน์ไทยทีวีสีช่อง 3 เริ่มมีผลงานที่เป็นที่รู้จักจากละครเรื่องแรก "ใต้เงาจันทร์" รับบท เก็ท ในปี พ.ศ. 2558 และเป็นที่รู้จักมากขึ้นจากบท ปั๊ม ในละครเรื่อง"พ่อยุ่งลุงไม่ว่าง" พ.ศ. 2560
ประวัติ.
ธนพล หรือ ปั้น เกิดเมื่อวันที่ 11 กุมภาพันธ์ พ.ศ. 2534 เป็นลูกชายคนเล็ก ในบรรดาพี่น้องผู้ชายทั้งหมด 3 คน เมื่อครั้งศึกษาอยู่ระดับชั้นมัธยมที่โรงเรียนเซนต์คาเบรียล เคยเป็นมือเบสและฟอร์มวงชื่อ ‘โชเล่’ เข้าประกวด ฮอตเวฟมิวสิกอวอร์ดส์ (Hotwave Music Award) เข้ารอบ 30 วงสุดท้าย 
ปัจจุบัน ปั้น ธนพล เป็นนักแสดงของ "สถานีโทรทัศน์ไทยทีวีสีช่อง 3" ภายใต้สังกัด "ทีวีซีน" และเริ่มมีผลงานการแสดงที่เป็นที่รู้จักจากละครเรื่องแรก "ใต้เงาจันทร์" โดยรับบทเป็น "เก็ท" เพื่อนสนิทของ "พบู" หรือ "เฟลอร์" ซึ่งรับบทโดย ราศรี บาเล็นซิเอก้า (มาร์กี้) เข้าสู่วงการบันเทิงด้วยการชักชวนจาก ศุภชัย ศรีวิจิตร (เอ) และประกอบธุรกิจส่วนตัวในฐานะกรรมการบริหาร Star Skin Korea และ เฟรนไชส์ไก่ทอดอร่อยเหาะ
วีรนคร

วีรนคร (,) เป็นชื่อเมืองเกียรติยศของสหภาพโซเวียตโดยมอบให้กับ 12 เมืองที่เข้าร่วมในแนวรบด้านตะวันออก รวมไปถึงป้อมแบรสต์ที่ได้รับเกียรติป้อมวีรชน
วีรนครจะได้รับดาวทองและเครื่องอิสริยาภรณ์เลนินและใบประกาศจากสถาประธานสภาเปรซีเดียมแห่งสภาโซเวียตสูงสุด เมืองที่ได้จะสร้างอนุสาวรีย์เพื่อเป็นเกียรติ
ประวัติ.
สำหรับ "วีรนคร" ได้รับการประกาศจากหนังสือพิมพ์ "ปราฟดา" ในช่วงปี ค.ศ. 1942 โดยประกาศอย่างเป็นทางการประกาศในวันที่ 1 พฤษภาคม ค.ศ. 1945 โดยโจเซฟ สตาลิน ตามคำสั่งผู้บัญชาการสูงสุดที่ 20 โดยมอบให้กับวีรนคร 5 แห่ง ได้แก่ เลนินกราด, สตาลินกราด, เซวัสโตปอล และออแดซา
ในวันที่ 22 มิถุนายน ค.ศ. 1961 (ครบรอบ 20 ปีแห่งจุดเรื่มต้นของแนวรบด้านตะวันออก) เคียฟได้รับมอบตำแหน่งใน "ประกาศ" ได้มีการมอบเครื่องอิสริยาภรณ์เลนินให้เคียฟรวมกับมอบเหรียญ "สำหรับการป้องกันที่เคียฟ"
ต่อมาในวันที่ 8 พฤษภาคม ค.ศ. 1965 ในช่วงครบรอบ 20 ปีในชัยชนะเหนือเยอรมนีในมหาสงครามของผู้รักชาติ มีประกาศจากคณะกรรมการบริหารสูงสุดแห่งสภาโซเวียตสูงสุด ว่ามีเมืองได้รับเกียรติเป็นวีรนคร คือ เลนินกราด, สตาลินกราด, เคียฟ, เซวัสโตปอล และออแดซา ได้มีการมอบตำแหน่งให้กับมอสโก และอีกแห่งคือแบรสต์สำหรับ "ป้อมวีรชน"
และต่อมาได้มีการมอบยศนี้ต่อเมืองอื่น ๆ ดังนี้
Mega Clever ฉลาดสุดสุด

Mega Clever ฉลาดสุดสุด  เป็นรายการโทรทัศน์แนวทดลองวิทยาศาสตร์ของเยอรมนีออกอากาศครั้งแรกทางช่อง Sat.1 ในวันที่ 3 มกราคม 2004 โดยมีพิธีกรประจำรายการคือ Barbara Eligmann และ Wigald Boning
การออกอากาศในต่างประเทศ.
Mega Clever ฉลาดสุดสุด'ได้ออกอากาศไปต่างประเทศทั้งใน จีน (CCTV), อิตาลี (Rai Uno), สเปน, ฝรั่งเศส (France 2), เดนมาร์ก, รัสเซีย, โปแลนด์ (TVN), ฮังการี, เช็กเกีย (Nova), โรมาเนีย และ สโลวาเกีย
ส่วนในประเทศไทย Mega Clever ฉลาดสุดสุด เคยออกอากาศทางช่องโมเดินไนน์ ทีวี ประมาณปี 2549 ถึง 2550
คิตากามิ

คิตากามิ  เป็นนครที่ตั้งอยู่ทางตะวันตกเฉียงใต้ของจังหวัดอิวาเตะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 91,880 คน มีความหนาแน่นของประชากร 210 คนต่อตารางกิโลเมตร
ในอดีตนครคิตากามิเป็นส่วนหนึ่งของแคว้นมุตสึในยุคโบราณ ก่อนที่จะเริ่มมีการตั้งถิ่นฐานในยุคโจมงโดยชาวเอมิชิ คิตากามิได้รับการยกฐานะขึ้นเป็นนครเมื่อ ค.ศ. 1954 เดิมที เศรษฐกิจของคิตากามิเป็นภาคเกษตรกรรมดั้งเดิม แต่ภายหลังที่มีทางด่วนตัดผ่าน ก็กลายเป็นที่ตั้งโรงงานหลอดไฟและศูนย์ขนถ่ายสินค้า คิตากามิมีชื่อเสียงในเรื่องดอกซากูระบานในสวนเท็นโชจิ
ภูมิศาสตร์.
นครคิตากามิตั้งอยู่ในพื้นที่ตอนกลาง-ใต้ของจังหวัดอิวาเตะ อยู่ในหุบเขาแม่น้ำคิตากามิ ห่างจากนครโมริโอกะ เมืองหลวงของจังหวัดอิวาเตะ ไปทางใต้ประมาณ 45 กิโลเมตร และห่างจากโตเกียวไปทางเหนือประมาณ 490 กิโลเมตร เมืองนี้ตั้งอยู่ที่จุดบรรจบของแม่น้ำคิตากามิและแม่น้ำวางะ และมีระดับความสูงจากน้ำทะเลตั้งแต่ 50 ถึง 400 เมตร
หวงเฟยหง (ภาพยนตร์ชุด)

ภาพยนตร์ชุด หวงเฟยหง  เป็นซีรีส์ภาพยนตร์ศิลปะการต่อสู้ที่มีเนื้อหาออกแนวภาพยนตร์กำลังภายในหลายเรื่อง ที่มีจุดเริ่มต้นมาจากภาพยนตร์เรื่อง หวงเฟยหง ภาค 1 ภาพยนตร์ศิลปะการต่อสู้ของฉีเคอะ ที่ออกฉายเมื่อ ค.ศ. 1991 นำแสดงโดย หลี่ เหลียนเจี๋ย กวน จือหลิน และหยวนเปียว
ภาพยนตร์มีเนื้อหาเกี่ยวกับศึกสงครามจากเหล่าผู้รุกรานจากชาติตะวันตก และภายในจากการฉ้อราษฎร์บังหลวงของเหล่าขุนนางในราชสำนักในปี ค.ศ. 1875 หวงเฟยหงและพวกพ้องต้องเข้าต่อกรเหล่านักเลงหัวไม้ ที่รวมหัวกับนักค้าทาสหลอกคนจีนไปเป็นทาสที่อเมริกา ในขณะที่น้าสิบสามก็ถูกคนเหล่านั้นหลอกไปขึ้นเรือเพื่อเอาไปขายเป็นโสเภณีเช่นกัน
ภาพยนตร์เรื่อง หวงเฟยหง ภาค 1 สร้างชื่อเสียงให้กับทั้งฉีเคอะ หลี่ เหลียนเจี๋ย,จ้าว เหวินจั๋ว ในบท หวงเฟยหง และกวน จือหลิน ในบท น้าสิบสาม ต่อมา ฉีเคอะจึงกำกับภาพยนตร์ภาคต่ออีก 4 ภาค และ หง จินเป่าจึงได้กำกับภาพยนตร์ภาค 6 อันเป็นภาคจบ
ซุฟยาน ฟีฆูลี

ซุฟยาน ฟีฆูลี  หรือ ซอฟียาน เฟกูลี (เกิดเมื่อวันที่ 26 ธันวาคม ค.ศ. 1989) เป็นนักฟุตบอลอาชีพ ปัจจุบันเล่นให้กับกาลาทาซาไรและทีมชาติแอลจีเรียในตำแหน่งปีก อีกทั้งยังสามารถเล่นในตำแหน่งกองกลางตัวรุกได้อีกด้วย
 "ณ วันที่ 4 พฤษภาคม 2019"
 "ณ วันที่ 27 กรกฎาคม 2019"
สนามกีฬามหาวิทยาลัยการกีฬาแห่งชาติ วิทยาเขตสมุทรสาคร

สนามกีฬามหาวิทยาลัยการกีฬาแห่งชาติ วิทยาเขตสมุทรสาคร เป็นสนามกีฬา ตั้งอยู่ในมหาวิทยาลัยการกีฬาแห่งชาติ วิทยาเขตสมุทรสาคร อำเภอเมือง จังหวัดสมุทรสาคร ปัจจุบันใช้เป็นสนามเหย้าของ สโมสรฟุตบอลสมุทรสาคร ซิตี้ ที่แข่งขันในระดับไทยลีก 3
ออเรลิโอ วิดมาร์

ออเรลิโอ วิดมาร์ (เกิดเมื่อวันที่ 3 กุมภาพันธ์ พ.ศ. 2510) เป็นอดีตนักฟุตบอลชาวออสเตรเลีย โดยเคยเป็นกัปตันทีมชาติออสเตรเลีย ปัจจุบันเป็นผู้จัดการทีมของเมลเบิร์นซิตี ของเอลีกในประเทศออสเตรเลีย
วิดมาร์เคยทำหน้าที่เป็นหัวหน้าผู้ฝึกสอนให้กับบีจี ปทุม ยูไนเต็ด และทรูแบงค็อก ยูไนเต็ด ในไทยลีก โดยวิดมาร์เคยทำหน้าที่เป็นหัวหน้าผู้ฝึกสอนของบีจี ปทุม ยูไนเต็ดถึงสองครั้ง ในการคุมทีมบีจี ปทุมรอบที่สองนั้น เขาพาทีมชนะเลิศไทยแลนด์แชมเปียนส์คัพ 2564 และพาทีมผ่านเข้าสู่รอบ 16 ทีมสุดท้ายของเอเอฟซีแชมเปียนส์ลีก 2021
สโมสรวอลเลย์บอลแอร์ฟอร์ซ

สโมสรวอลเลย์บอลแอร์ฟอร์ซ หรือ สโมสรวอลเลย์บอลกองทัพอากาศ เป็นสโมสรวอลเลย์บอลอาชีพในประเทศไทย ปัจจุบันแข่งขันอยู่ในวอลเลย์บอลไทยแลนด์ลีก
ในฤดูกาล 2016–17 สโมสรวอลเลย์บอลชลบุรีได้โอนสิทธิ์การเข้าร่วมการแข่งขันให้กับสโมสรวอลเลย์บอลแอร์ฟอร์ซ
รายชื่อผู้เล่นชุดปัจจุบัน.
รายชื่อผู้เล่นฤดูกาล 2020-21.
"ข้อมูล ณ เดือนมีนาคม พ.ศ. 2564"
อดีตผู้เล่น.
<templatestyles src="Col-begin/styles.css"/>
วิ่งสู้ฟัด (ภาพยนตร์ซีรีส์)

ภาพยนตร์ชุด วิ่งสู้ฟัด  เป็นซีรีส์ภาพยนตร์แอคชั่นหลายเรื่อง ที่มีจุดเริ่มต้นมาจากภาพยนตร์เรื่อง วิ่งสู้ฟัด ภาพยนตร์แอคชั่นของเฉินหลง ที่ออกฉายเมื่อ ค.ศ. 1985 นำแสดงโดย เฉินหลง, หลิน ชิงเสีย และจาง ม่านอวี้
ภาพยนตร์เรื่อง วิ่งสู้ฟัด สร้างชื่อเสียงให้กับทั้งเฉินหลง, หลิน ชิงเสีย และจาง ม่านอวี้ ต่อมาจึงมีการสร้างภาพยนตร์ภาคต่ออีก 5 ภาค ได้แก่
จอห์น วิลเลียม วอเทอร์เฮาส์

จอห์น วิลเลียม วอเทอร์เฮาส์ (6 เมษายน ค.ศ. 1849 – 10 กุมภาพันธ์ ค.ศ. 1917) เป็นจิตรกรกลุ่มนิยมแบบก่อนราฟาเอลชาวอังกฤษ เกิดที่กรุงโรม เป็นบุตรของจิตรกร วิลเลียมและอิซาเบลลา วอเทอร์เฮาส์ วันเกิดที่แท้จริงของวอเทอร์เฮาส์ยังไม่ทราบแน่ชัด แต่เขาเข้าพิธีศีลล้างบาปเมื่อวันที่ 6 เมษายน ค.ศ. 1849 ปีเตอร์ ทริปปี ผู้เชี่ยวชาญด้านผลงานของวอเทอร์เฮาส์เชื่อว่าวอเทอร์เฮาส์น่าจะเกิดระหว่างวันที่ 1 ถึง 23 มกราคม
ในปี ค.ศ. 1854 ครอบครัววอเทอร์เฮาส์ย้ายกลับมาที่อังกฤษและอาศัยอยู่ที่ย่านเซาท์เคนซิงตันในลอนดอน ในวัยเด็กวอเทอร์เฮาส์ได้รับการส่งเสริมให้เป็นจิตรกร ในปี ค.ศ. 1871 เขาเข้าเรียนที่ราชบัณฑิตยสถานศิลปะโดยเลือกเรียนประติมากรรม ก่อนจะเปลี่ยนไปเรียนจิตรกรรม
ผลงานชิ้นแรก ๆ ของวอเทอร์เฮาส์ได้รับอิทธิพลจากศิลปะตามหลักวิชาแบบลอว์เรนซ์ แอลมา-แทเดมาและเฟรเดอริก เลห์ตัน และได้รับการจัดแสดงที่พิพิธภัณฑ์และหอศิลป์ดัดลีย์และราชสมาคมศิลปินชาวบริติช ต่อมาในปี ค.ศ. 1874 ภาพวาด "Sleep and his Half-brother Death" ของวอเทอร์เฮาส์ได้รับการจัดแสดงที่งานนิทรรศการภาพฤดูร้อนของราชบัณฑิตยสถานศิลปะ ผลงานนี้ทำให้วอเทอร์เฮาส์เริ่มเป็นที่รู้จัก
ช่วงทศวรรษ 1880 วอเทอร์เฮาส์เริ่มสนใจผลงานแนวก่อนราฟาเอลของดานเต เกเบรียล รอสเซ็ตติและจอห์น เอเวอเรตต์ มิเล ภาพวาด "The Lady of Shalott" (ค.ศ. 1888; วอเทอร์เฮาส์วาดภาพตัวละครนี้ 3 แบบในปี ค.ศ. 1888, 1894 และ 1916) และ "Ophelia" (ค.ศ. 1894) ที่เป็นที่รู้จักของวอเทอร์เฮาส์ก็เป็นแนวก่อนราฟาเอลเช่นกัน ในปี ค.ศ. 1895 วอเทอร์เฮาส์ได้รับเลือกให้เป็นสมาชิกราชบัณฑิตยสถานศิลปะ
ด้านชีวิตส่วนตัว วอเทอร์เฮาส์แต่งงานกับเอสเทอร์ เคนเวิร์ธี ซึ่งเป็นจิตรกรเช่นกันในปี ค.ศ. 1883 ทั้งคู่มีบุตรด้วยกัน 2 คนแต่เสียชีวิตตั้งแต่ยังเล็กทั้งคู่ วอเทอร์เฮาส์เสียชีวิตด้วยโรคมะเร็งในปี ค.ศ. 1917
นาดีเอม อามีรี

นาดีเอม อามีรี  เกิดเมื่อวันที่ 27 ตุลาคม ค.ศ. 1996 เป็นนักฟุตบอลชาวเยอรมันเชื้อสายอัฟกานิสถาน ปัจจุบันเล่นให้กับไมนทซ์ 05 ในตำแหน่งกองกลางตัวรุก
สโมสรอาชีพ.
อามีรีย้ายเข้ามายัง1899 ฮ็อฟเฟินไฮม์ ในปี ค.ศ. 2012 จากวัลด์ฮอฟมันไฮม์ ลงเล่นในบุนเดิสลีกาครั้งแรกเมื่อวันที่ 7 กุมภาพันธ์ ค.ศ. 2015 พ่ายให้กับเฟาเอฟเอล ว็อลฟส์บูร์ก 3–0
มองดอ

มองดอ (#เปลี่ยนทาง , [máʊ̯ɰ̃.dɔ́]) เป็นเมืองหนึ่งในรัฐยะไข่ทางภาคตะวันตกของพม่า มองดอเป็นเมืองที่อยู่ทางตะวันตกสุดของพม่าติดกับชายแดนบังกลาเทศ ห่างจากบู้ตี้ดอง 16 ไมล์ ทั้งสองเมืองแยกออกจากกันด้วยภูเขามายยู และเชื่อมต่อกันด้วยอุโมงค์ที่สร้างเมื่อ พ.ศ. 2461 
ประชากร.
ใน พ.ศ. 2551 มีประชากรเกือบถึง 400,000 คน ประชากรส่วนใหญ่ของรัฐเกือบถึงร้อยละ 80 เป็นชาวโรฮีนจาซึ่งเป็นคนไร้รัฐ รัฐบาลพม่าไม่ได้รวมชาวโรฮีนจาเป็นกลุ่มชาติพันธุ์ในพม่า และไม่ถือว่าเป็นพลเมืองของพม่า ส่วนที่เหลือเป็นกลุ่มชาติพันธุ์ที่หลากหลาย รวมทั้งชาวยะไข่ ชาวพม่า ชาวได้ง์แนะ และชาวมโร 
การศึกษา.
ใน พ.ศ. 2554 มีโรงเรียนมัธยมศึกษา 8 แห่ง โรงเรียนระดับกลาง 10 แห่ง โรงเรียนหลังประถมศึกษา 16 แห่ง และโรงเรียนประถมศึกษา 125 แห่ง
เศรษฐกิจ.
มองดอมีการเชื่อมต่อทางการค้ากับเมืองเตกนาฟของบังกลาเทศตั้งแต่เดือนกันยายน พ.ศ. 2538
โนโวรอสซีสค์

โนโวรอสซีสค์ (#เปลี่ยนทาง ,) เป็นเมืองสำคัญในดินแดนครัสโนดาร์ประเทศรัสเซีย เป็นเมืองท่าสำคัญของรัสเซียในทะเลดำ เมืองนี้ยังได้รับเกียรติเป็นวีรนคร
เมืองพี่น้อง.
โนโวรอสซีสค์ มืการจับคู่เป็นเมืองแฝดกับเมืองอื่นทั่วโลกดังนี้
ยูลีอาน บรันท์

ยูลีอาน บรันท์ (เกิดเมื่อวันที่ 2 พฤษภาคม ค.ศ. 1996) เป็นนักฟุตบอลชาวเยอรมัน ปัจจุบันเล่นให้กับสโมสรโบรุสซีอาดอร์ทมุนท์ในตำแหน่งปีก
บรันท์ลงเล่นให้กับทีมเยาวชนเยอรมนีมากกว่า 55 นัด โดยลงเล่นทุกรุ่นตั้งแต่รุ่นอายุไม่เกิน 15 ปี จนถึง รุ่นอายุไม่เกิน 21 ปี รวมไปถึงเป็นหนึ่งในผู้เล่นของเยอรมนีที่ชนะ ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ในปี 2014
ทีมชาติ.
เมื่อวันที่ 17 พฤษภาคม ค.ศ. 2016 บรันท์มีรายชื่อผู้เล่นรอบแรกอยู่ใน 27 คนของฟุตบอลชิงแชมป์แห่งชาติยุโรป 2016
เขาได้อยู่ในทีมชาติเยอรมนีในการลงแข่งขันโอลิมปิกฤดูร้อน 2016 และคว้าเหรียญเงินไปได้
คณะกรรมการภูมิภาคเลนินกราดแห่งพรรคคอมมิวนิสต์สหภาพโซเวียต

คณะกรรมการภูมิภาคเลนินกราดแห่งพรรคคอมมิวนิสต์สหภาพโซเวียต หรือเรียกว่า Leningrad CPSU obkom เป็นคณะกรรมการปกครองสูงสุดของแคว้นเลนินกราดในยุคสหภาพโซเวียตก่อตั้งในวันที่ 1 สิงหาคม ค.ศ. 1927 และถูกยกเลิกในวันที่ 29 สิงหาคม ค.ศ. 1991
เลขาธิการที่หนึ่ง.
รายชื่อดังต่อไปนี้เป็นรายชื่อผู้ที่ดำรงตำแหน่ง เลขาธิการที่หนึ่งแห่งคณะกรรมการภูมิภาคเลนินกราดแห่งพรรคคอมมิวนิสต์สหภาพโซเวียต
เคียร์ช

เคียร์ช (สลาวิกตะวันออกเก่า: Кърчевъ; #เปลี่ยนทาง ; ; กรีกโบราณ: "Pantikapaion") เป็นเมืองสำคัญเมืองหนึ่งในคาบสมุทรเคียร์ชในทะเลดำและทะเลอะซอฟ อยู่ทางตะวันออกของคาบสมุทรไครเมีย มีประชากรทั้งหมด 147,033 คน
เคียร์ชก่อตั้งขึ้นเมื่อ 2,600 ปีมาแล้วในฐานะอาณานิคมกรีซโบราณ เมืองนี้ยังเป็นหนึ่งในสมรภูมิสำคัญในช่วงสงครามโลกครั้งที่สองจนได้รับเกียรติเป็นวีรนคร
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ครัสนายาซเวซดา

ครัสนายาซเวซดา (แปลว่า "ดาวแดง") เป็นหนังสือพิมพ์ทางการของกระทรวงกลาโหมแห่งสหภาพโซเวียตและรัสเซีย ก่อตั้งในวันที่ 1 มกราคม ค.ศ. 1924 ปัจจุบันหนังสือพิมพ์นี้อยู่ภายใต้การควบคุมของ "Central Organ of the Russian Ministry of Defence"
ไอ้หนุ่มพันมือ

ไอ้หนุ่มพันมือ  เป็นภาพยนตร์แอคชั่นสัญชาติฮ่องกง กำกับภาพยนตร์โดย หยวน หวูปิง นำแสดงโดย เฉินหลง ซึ่งภาพยนตร์เรื่องนี้เป็นภาพยนตร์เรื่องแรกที่ทำให้เฉินหลงมีชื่อเสียง ซึ่งภาพยนตร์เรื่องนี้มีภาคต่อคือ "ไอ้หนุ่มพันมือ ภาค 2"
เนื้อเรื่อง.
เด็กหนุ่มนาม เฉียนฟุ (เฉินหลง) เป็นคนใช้ให้กับสำนักหงส์ใต้ เฉียนฟุอยากเรียนกังฟูแต่ไม่มีเงินเรียนจึงแอบฝึกงูๆปลาๆ และถูกอาจารย์ในสำนักจับได้ทำให้อาจารย์โกรธจึงไม่ให้ฝึกอีกแต่ให้เป็นกระสอบทรายให้อาจารย์ซ้อมเมื่อต้องการฝึกวิชาแทน อยู่มาวันหนึ่งเฉียนฟุได้ไปช่วยขอทานท่านหนึ่งเอาไว้จากนักเลงสำนักอื่นแต่หารู้ไม่ว่าขอทานท่านนี้คือปรมาจารย์ไป่ปรมาจารย์กังฟู ทั้งคู่ถูกชะตาต่อกันจึงทำให้เฉียนฟุได้ฝึกวิชาตามที่ตนอยากฝึกจากปรมาจารย์ แต่แล้วปรมาจารย์ท่านนี้ได้ถูกเจ้าสำนักเหยี่ยวตามล่าเฉียนฟุจะช่วยปรมาจารย์ได้หรือไม่
หลวงอามาตย์ราชวงษา (อำนาจ รามางกูร)

หลวงอามาตย์ราชวงษาหรือกวานหลวงอำมาตย์หรือกวานอามาถย์ หรือท้าวอำนาจราชวงส์ บ้างเรียกหลวงอำนาจ อดีตนายกองข้าอุปัฏฐากพระธาตุพนม หรือผู้ควบคุมท้าวเพี้ยตัวเลกข้าพระธาตุพนม หรือนายกองบ้านธาตุพนมลำดับแรกหลัง พ.ศ. ๒๓๗๑ (ราชวงศ์เวียงจันทน์ล่มสลาย) หลังเมืองธาตุพนมยุบเป็นกองบ้าน และอดีตกวานเวียงชะโนดหรือบ้านชะโนดเมืองมุกดาหารคนที่ ๓ 
ประวัติ.
พื้นเมืองพระนม (ประวัติวงส์เจ้าเมืองธาตุพนม) ระบุหลวงอามาตย์ฯ มาจากตระกูลปกครองและตั้งเมืองหลวงโพนสิมในแขวงสุวรรณเขต ประเทศลาว ที่เกี่ยวดองกับขุนโอกาสในราชวงเวียงจันทน์ เดิมเป็นกวานเวียงดงชะโนดหรือเมืองเก่าตาลรุกขาในอำเภอหว้านใหญ่ จังหวัดมุกดาหาร เป็นที่ท้าวพระอามาตย์กรมการบ้านชะโนดและโพนสิมเก่า ปกครองชะโนดหลังท้าวมหานามพี่ชายถึงแก่กรรม หลังสงครามเจ้าอนุวงศ์ขุนโอกาสธาตุพนมว่างลงอาดยานางบุสดีภรรยาเจ้าพระรามราชปราณีฯ (ศรี) ผู้หลานอา ถือโอกาสเชิญปกครองกองข้าโอกาสพระธาตุพนมชั่วคราวแล้วสละตำแหน่งมอบให้บุตรแทน เป็นบุตรเจ้าสูวันนะสีหะหรือท้าวคำสิงห์ผู้ตั้งท่าชะโนดคนแรกในฝั่งขวาน้ำโขงและตั้งบ้านท่าสะโหน (ท่าชะโน) ฝั่งซ้ายน้ำโขง ท้าวคำสิงห์เป็นพี่เจ้ารัตนะสิมพะลีหรือท้าวแก้วสิมพลีผู้ตั้งเมืองมุกดาหานทะบูลีสีสัตตะตาลนคร (บังมุก) ฝั่งขวาน้ำโขงและตั้งบ้านท่าแห่ (ท่าแฮ่) ฝั่งซ้ายน้ำโขง ทั้ง ๒ เป็นบุตรหม่อมบ่าวหลวงกวานดงเขนยผู้ตั้งเมืองหลวงโพนสิม (บ้านหลวง บ้านโพน บ้านสิม) กับนางสิมมาผู้ตั้งบ้านดงดอกไม้หรือเมืองคันทะบูลี (นครไกสอนพมวิหาน) แขวงสุวรรณเขต 
 หลวงอามาตย์ฯ มีพี่น้อง ๑๐ ท่านคือท้าวมหานามกวานบ้านชะโนดลำดับ ๒, พระหมื่นนำรวงหรือหมื่นพระน้ำฮุ่ง (คำยาด) กรมการธาตุพนมบิดาอาดยานางบุสดีภรรยาเจ้าพระรามราชปราณีฯ, หลวงอามาตย์ราชวงษา (อำนาจ), ท้าวราชวัตร (ราชวงศ์) กรมการธาตุพนม, หลวงราชวงษ์เมือง (กวานหลวงราช) ผู้ตั้งบ้านหว้านน้อย, ท้าววงษาเสนา ร่วมกับหลวงราชวงษ์เมืองตั้งบ้านหว้านน้อย, นางแจ่ม, นางทองสุก, นางคำซาว, นางบุญลา 
ทายาท.
หลวงอามาตย์ฯ มีบุตรธิดา ๑๐ ท่าน เป็นนายกองข้าอุปัฏฐากพระธาตุพนม ๒ ท่าน คือ นางหล้า, นางตุ๊, ท้าวสุริยะราชวัตร์ (อ้วน รามางกูร) นายกองข้าอุปัฏฐากพระธาตุพนมลำดับ ๒, ท้าวสุริยะราชวัตร์ (คูณ รามางกูร) นายกองข้าอุปัฏฐากพระธาตุพนมลำดับ ๓, ท้าวสีหานาม (กวานสีหานาม), ท้าวราชวัตริ์ (กวานราชวัตริ์) ผู้ตั้งบ้านนาดี, ท้าวทา ร่วมกับท้าวราชวัตริ์ตั้งบ้านนาดี, ท้าวโพธิ์สะราช (กวานโพชะราช) ผู้ตั้งบ้านหนองผือ, แสนจันทร์ ผู้ร่วมท้าวโพธิ์สะราชตั้งบ้านหนองผือ, นางซาว
เฉพาะท้าวสีหานาม (กวานสีหานาม) ผู้บุตรเป็นผู้ตั้งบ้านหว้านใหญ่หรืออำเภอหว้านใหญ่ จังหวัดมุกดาหาร มีบุตรธิดาคือท้าวหมาคำ ร่วมท้าวสีหานามตั้งบ้านหว้านใหญ่, นางแก้วฝา นางแก้วฝาสมรสกับท้าวสุริยะราชวัตร์ (คูณ) บุตรธิดาคือนางทุม (แดงทุม) นางทุมสมรสกับท้าวสีหาบุตร (แก้ว) กรมการบ้านหว้านใหญ่เลื่อนเป็นหลวงเดชพลพักตร์ (กวานหลวงเดชพลพักตร์) กำนันตำบลหว้านใหญ่บุตรหลวงอินทร์ (พระจำเริญ) กวานชะโนดลำดับ ๔ หลานปู่ท้าวมหานามกวานชะโนดลำดับแรก, ท้าวจูม, ท้าวกุ, ท้าวเล, นางใบ, นางหลอย นางหลอยสมรสกับขุนหว้านวิรุฬคาม (ท้าวพังคี) กำนันตำบลหว้านใหญ่บุตรท้าวบุญเฮืองกับนางผอง หลานปู่เจ้าเมืองโขง นางผองเป็นธิดาท้าวมหานะคร (ขาว) กับนางบุ ท้าวมหานะครเป็นบุตรหลวงอะภัยบ้านชะโนด นางบุเป็นธิดาท้าวควรกับนางทองสุกธิดาท้าวคำสิงห์ผู้ตั้งเวียงชะโนด นางหลอยกับขุนหว้านฯ มีบุตรธิดาคือท้าวทองทิพย์, ท้าวสีทวน, นางเทพ, นางคำบ่อ, นางโซ่น, นางรัดเซน, นางบรรเย็น (บานเย็น)
ถึงแก่กรรม.
พื้นพระบาทใช้ชาติระบุสั้น ๆ เพียงว่า ...สังกาดได้ ๒ ฮ้อยซาว ๑ อาดยาหลวงโอกาดตนซื่อพระอำมาดลาสสะวงสาจุตติ เอาเจ้าสูวัณณะเสดถถาเซื้อพระลามมะลาสขึ้นเป็นขุรโอกาด...
หญ้าใต้ใบ

หญ้าใต้ใบ (ชื่อวิทยาศาสตร์: "Phyllanthus urinaria") เป็นพืชล้มลุกในสกุลมะขามป้อม สูงได้ถึง 60 เซนติเมตร ลำต้นและกิ่งเกลี้ยง มีลักษณะแบนและมีปีกเล็กน้อย หูใบรูปไข่แกมรูปใบหอกหรือสามเหลี่ยม ใบเป็นใบเดี่ยว รูปขอบขนานหรือรูปไข่แกมขอบขนาน ก้านใบยาว 0.3-0.9 มิลลิเมตร โคนใบเบี้ยว ขอบใบมีขนเล็กน้อย ปลายใบมนหรือเป็นติ่งหนามสั้น ใบจะหุบในเวลากลางคืนและกางออกในเวลากลางวัน ดอกแยกเพศ โดยดอกเพศผู้เป็นช่อกระจุกกลม 5-7 ดอกย่อย กลีบเลี้ยง 6 กลีบ รูปรีหรือรูปขอบขนานแกมรูปไข่ เกสรเพศผู้ 3 อัน ดอกเพศเมียออกเป็นดอกเดี่ยว มีขนาดใหญ่กว่าดอกตัวผู้เล็กน้อย ผลเป็นแบบแห้งแตก สีเขียว-แดง รูปร่างค่อนข้างกลม เส้นผ่านศูนย์กลาง 2-4 มิลลิเมตร ผิวมีปุ่ม ออกใต้ก้านใบ เมล็ดมีลักษณะสามมุม
หญ้าใต้ใบกระจายพันธุ์ในจีน อินเดีย เอเชียตะวันออกเฉียงใต้จนถึงตอนเหนือของมหาสมุทรแปซิฟิก บางแห่งจัดเป็นวัชพืชและพืชรุกราน หญ้าใต้ใบทั้งต้นต้มกับสมุนไพรอื่นมีสรรพคุณแก้มะเร็งมดลูก แก้ไข้ ขับปัสสาวะ
ชนิดย่อย.
ปัจจุบันมีชนิดย่อยเท่าที่รู้จัก 3 ชนิด:
ถึงแม้ว่าอนุกรมวิธานนี้จะยังไม่ค่อยเป็นที่ยอมรับก็ตาม
มณเฑียรระนอง

มณเฑียรระนอง (ชื่อวิทยาศาสตร์: "Torenia ranongensis") เป็นไม้ล้มลุกในวงศ์ Linderniaceae มีรากตามข้อ ลำต้นมักเป็นเหลี่ยม เกลี้ยง ใบเดี่ยว เรียงตรงข้าม แผ่นใบเกลี้ยงหรือมีขนประปราย ขอบใบจักฟันเลื่อย ไร้ก้านหรือเกือบไร้ก้าน ใบบางครั้งมีสีน้ำตาลอมแดง ดอกเดี่ยว กลีบเลี้ยงคล้ายรูปปากเปิด หลอดกลีบมีสันเป็นครีบ 5 อัน เกลี้ยงหรือมีขนประปราย กลีบดอกรูปปากเปิด สีม่วง เกสรเพศผู้ 4 อัน คู่ล่างยาวกว่า มีเดือยที่โคนรูปเส้นด้าย อับเรณูเชื่อมติดเป็นคู่ กางออก โคนมีรยางค์ ผลแบบผลแห้งแตก แตกตามแนวตะเข็บเป็น 2 ซีก มีกลีบเลี้ยงหุ้ม เมล็ดขนาดเล็ก จำนวนมาก
มณเฑียรระนองนี้เป็นพืชถิ่นเดียวในไทย พบเฉพาะทางภาคใต้แถบจังหวัดระนอง กระบี่ และสงขลา
ออแดซา

ออแดซา  เป็นเมืองใหญ่อันดับสามของประเทศยูเครนและเป็นเมืองท่าสำคัญในทะเลดำ ออแดซาได้ฉายาว่า "ไข่มุกแห่งทะเลดำ" (pearl of the Black Sea) "เมืองหลวงใต้" (South Capital) ในช่วงจักรวรรดิรัสเซียและสหภาพโซเวียต และ "แพลไมราตอนใต้" (Southern Palmyra)
ออแดซาก่อตั้งขึ้นเมื่อ 2,600 ปีในช่วงเป็นอาณานิคมในยุคกรีกโบราณ เมืองนี้ยังเป็นหนึ่งในสมรภูมิสำคัญในช่วงสงครามโลกครั้งที่สองจนเมืองได้รับเกียรติเป็นวีรนคร
ท้าวสุริยะราชวัตร์ (อ้วน รามางกูร)

ท้าวสุริยะราชวัตร์ (อ้วน รามางกูร) นายกองข้าพระธาตุพนมลำดับ ๒ ในอำเภอธาตุพนม จังหวัดนครพนม พื้นพระบาทใช้ชาติหรือพื้นครุธฮาชระบุว่าเป็นเจ้าโอกาสเมืองธาตุพนม ดำรงตำแหน่งหลังสงครามเจ้าอนุวงศ์และอาจดำรงตำแหน่งก่อนพระอัคร์บุตร (สุวัณณบุญมี รามางกูร) ในอารักขาฝรั่งเศส
ประวัติ.
ท้าวสุริยะราชวัตร์นามเดิมว่าท้าวคำอ้วนหรือท้าวอ้วน บรรดาศักดิ์เดิมที่ท้าวสุริยะกรมการบ้านชะโนดเมืองมุกดาหาร เป็นเจ้านายจากตระกูลผู้ปกครองและตั้งเมืองหลวงโพนสิมในแขวงสุวรรณเขต ที่เข้ามามีความสัมพันธ์ทางเครือญาติกับกลุ่มตระกูลขุนโอกาสเดิมในราชวงเวียงจันทน์ซึ่งปกครองธาตุพนม เป็นเหตุให้มีโอกาสขึ้นปกครองธาตุพนม ต่อจากหลวงอามาตย์ราชวงษา (อำนาจ รามางกูร) บิดา ก่อนขึ้นปกครองกองข้าพระธาตุพนมถูกส่งตัวไปเรียนวิชาการปกครองที่ราชสำนักกรุงเทพฯ พร้อมกับท้าวคูณน้องชาย คงเนื่องจากธรรมเนียมบุตรหลานเจ้านายหัวเมืองลาวหลังตกเป็นเมืองขึ้นสยาม เมื่อสำเร็จการศึกษากลับมาบิดาสละตำแหน่งนายกองข้าพระธาตุพนมให้ท้าวสุริยะ (อ้วน) ขึ้นปกครองแทน จึงโปรดเกล้าฯ เลื่อนเป็นที่ท้าวสุริยะราชวัตร์นายกองข้าพระธาตุพนม ตำแหน่งดังกล่าวในท้องถิ่นเรียกว่าเจ้าโอกาสดังปรากฏหลักฐานในพื้นพระบาทใช้ชาติหรือพื้นครุธฮาชระบุนามท้าวสุริยะราชวัตร์ว่าอาดยาสุลิยะลาสเจ้าโอกาด
ความสัมพันธ์ทางเครือญาติกับตระกูลเจ้าโอกาสเมืองธาตุพนมและเจ้าเมืองหลวงโพนสิม.
ท้าวสุริยะราชวัตร์ (อ้วน) เป็นลูกพี่ลูกน้องกับอาดยานางบุษดีชายาเอกของเจ้าพระรามราชปราณีศรีมหาพุทธปริษัท (ศรี รามางกูร) หรือแสนกางน้อยสีมุงคุลเจ้าเมืองหรือขุนโอกาสธาตุพนมลำดับ ๒ อาดยานางบุษดีเป็นธิดาหมื่นนำรวงหรือหมื่นพระน้ำฮุ่ง (คำยาด) พี่ชายร่วมบิดามารดากับหลวงอามาตย์ราชวงษา (อำนาจ รามางกูร) นายกองข้าพระธาตุพนมลำดับแรกซึ่งเป็นบิดาท้าวสุริยะราชวัตร์ (อ้วน) นอกจากนี้ท้าวสุริยะราชวัตร์ (อ้วน) ยังเป็นหลานปู่เจ้าสุวรรณสีหะหรือท้าวคำสิงห์กวานเวียงชะโนดผู้ตั้งบ้านชะโนดท่านแรก และเป็นเหลนทวดหม่อมบ่าวหลวงกับนางสิมมาผู้ตั้งบ้านหลวง บ้านโพน บ้านสิม บ้านท่าแฮ่ และบ้านดงดอกไม้ ต่อมาคือเมืองหลวงโพนสิม ปัจจุบันคือบ้านโพนสิมและเมืองคันทะบูลีหรือนครไกสอนพมวิหานในแขวงสุวรรณเขต
พี่น้อง.
ท้าวสุริยะราชวัตร์ (อ้วน) มีพี่น้องร่วมบิดาแต่ต่างมารดา ๑๑ ท่านคือ
๑. นางหล้า
๒. นางตุ๊
๓. ท้าวสุริยะราชวัตร์ (อ้วน รามางกูร) นายกองข้าพระธาตุพนมลำดับ ๒
๔. ท้าวสุริยะราชวัตร์ (คูณ รามางกูร) นายกองข้าพระธาตุพนมลำดับ ๓
๕.ท้าวสีหานาม (กวานสีหานาม) ผู้ตั้งบ้านหว้าน ต่อมาแยกเป็นบ้านหว้านใหญ่และหว้านน้อย ปัจจุบันคืออำเภอหว้านใหญ่ จังหวัดมุกดาหาร มีบุตรธิดาคือท้าวหมาคำผู้ร่วมกับท้าวสีหานามตั้งบ้านหว้าน และนางแก้วฝาหม่อมของท้าวสุริยะราชวัตร์ (คูณ) 
๗. ท้าวราชวัตริ์ (กวานราชวัตริ์) ผู้ตั้งบ้านนาดี
๘. ท้าวทา ร่วมกับท้าวราชวัตริ์ตั้งบ้านนาดี 
๙. ท้าวโพธิ์สะราช (กวานโพชะราช) ผู้ตั้งบ้านหนองผือ 
๑๐. แสนจันทร์ ร่วมกับท้าวโพธิ์สะราชตั้งบ้านหนองผือ
๑๑. นางซาว
อนิจกรรม.
ท้าวสุริยะราชวัตร์ (อ้วน) อนิจกรรมราว พ.ศ. ๒๓๙๙ พื้นพระบาทใช้ชาติหรือพื้นครุธฮาชระบุเพียงว่า "...สังกลาสได้ ๒ ฮ้อยสิบ ๘ ตัว อาดยาสุลิยะลาสเจ้าโอกาดตนอ้ายจุตติก่อร..."
ท้าวสุริยะราชวัตร์ (คูณ รามางกูร)

ท้าวสุริยะราชวัตร์ (คูณ รามางกูร) อดีตนายกองข้าอุปัฏฐากผู้ควบคุมท้าวเพี้ยตัวเลกข้าพระมหาธาตุพนม หรือนายกองบ้านธาตุพนมลำดับที่ ๓ ในอำเภอธาตุพนม จังหวัดนครพนม ภาคอีสานของประเทศไทย หลังสิ้นสุดการปกครองแบบเจ้าเมืองหรือขุนโอกาส และอดีตกรมการเมืองมุกดาหาร
ประวัติ.
ท้าวสุริยะราชวัตร์ (คูณ) มีนามเดิมว่า ท้าวคูณ บรรดาศักดิ์เดิมที่ ท้าวราชวัตริ์ กรมการเมืองเมืองมุกดาหาร เป็นเจ้านายจากตระกูลผู้ปกครองและตั้งเมืองหลวงโพนสิม ในแขวงสุวรรณเขต ประเทศลาว ที่เข้ามามีความสัมพันธ์ทางเครือญาติกับเจ้านายจากราชวงเวียงจันทน์ผู้ปกครองธาตุพนม จึงได้ขึ้นปกครองธาตุพนมในลำดับที่ ๖ ต่อจากท้าวสุริยะราชวัตร์ (อ้วน รามางกูร) ผู้เป็นพี่ชาย ก่อนขึ้นปกครองกองข้าพระมหาธาตุพนมนั้น ท้าวคูณได้ถูกส่งตัวไปเรียนวิชาการปกครองยังราชสำนักกรุงเทพมหานครตามธรรมเนียมบุตรหลานของเจ้านายหัวเมืองลาว พร้อมกันกับท้าวอ้วนผู้เป็นพี่ชาย เมื่อสำเร็จการศึกษากลับมาบิดาจึงลาออกจากตำแหน่งนายกองข้าพระมหาธาตุพนมแล้วมอบตำแหน่งให้ท้าวสุริยะ (อ้วน) ขึ้นปกครองแทน จึงโปรดเกล้าฯ เลื่อนบรรดาศักดิ์ท้าวสุริยะ (อ้วน) ให้เป็นที่ ท้าวสุริยะราชวัตร์นายกองข้าพระมหาธาตุพนม ต่อมาไม่นาน ท้าวสุริยะราชวัตร์ (อ้วน) ก็ลาออกจากตำแหน่ง จึงโปรดเกล้าฯ ให้เลื่อนท้าวราชวัตร์ (คูณ) ผู้เป็นน้องชายเป็นนายกองข้าพระมหาธาตุพนมในบรรดาศักดิ์ที่ ท้าวสุริยะราชวัตร์ แทนพี่ชาย 
ความสัมพันธ์ทางเครือญาติกับเจ้าเมืองธาตุพนม.
ท้าวสุริยะราชวัตร์ (คูณ) มีศักดิ์เป็นลูกพี่ลูกน้องกับอาชญานางบุษดี ชายาเอกในเจ้าพระรามราชปราณีศรีมหาพุทธปริษัท (ศรี รามางกูร) เจ้าเมืองหรือขุนโอกาสพระมหาธาตุพนมองค์ที่ ๒ อีกด้วย เนื่องจากอาชญานางบุษดีนั้นเป็นธิดาในหมื่นนำรวงผู้เป็นพี่ชายร่วมบิดามารดาเดียวกันกับหลวงอามาตย์ราชวงษา (อำนาจ รามางกูร) บิดาของท้าวสุริยะราชวัตร์ (คูณ)
ความสัมพันธ์ทางเครือญาติกับเจ้าเมืองหลวงโพนสิม.
ท้าวสุริยะราชวัตร์ (คูณ) เป็นนัดดา (หลานปู่) ในเจ้าสุวรรณสีหะ (ท้าวคำสิงห์) กวานเวียงชะโนดองค์แรก และเป็นปนัดดา (เหลนทวด) ในอาชญาบ่าวหลวง (ยั้งขะหม่อมบ่าวหลวง) กับอาชญานางสิมมา ผู้ตั้งเมืองหลวงโพนสิม ปัจจุบันคือบ้านโพนสิม ในแขวงสุวรรณเขต ประเทศลาว 
พี่น้อง.
ท้าวสุริยะราชวัตร์ (คูณ รามางกูร) มีพี่น้องร่วมบิดาแต่ต่างมารดากันทั้งหมด ๑๐ ท่าน ได้แก่
บุตรธิดาและทายาท.
ท้าวสุริยะราชวัตร์ (คูณ รามางกูร) สมรสกับอาชญานางแก้วฝา ธิดาในอาชญาท้าวสีหานาม (กวานสีหานาม) ผู้ตั้งบ้านหว้านใหญ่และมีศักดิ์เป็นเชษฐาของท้าวสุริยะราชวัตร์ (คูณ) มีบุตรธิดาทั้งหมด ๖ ท่าน ได้แก่
เจ้าหญิงเซชิ

เจ้าหญิงเซชิ (1353 – 18 เมษายน 1422) พระราชธิดาใน จักรพรรดิซางะ จักรพรรดิองค์ที่ 52 ที่ประสูติแต่ ทะชิบะนะ โนะ คะชิโกะ จักรพรรดินี ("โคโง") ในจักรพรรดิซะงะเป็นจักรพรรดินีหรือ โคโง ใน จักรพรรดิจุนนะ จักรพรรดิองค์ที่ 53 และเป็นพระมารดาใน เจ้าชายสึเนะซะดะ อดีตรัชทายาทในจักรพรรดิจุนนะ
จักรพรรดินีโชชิ

จักรพรรดินีโชชิ (藤原彰子, 1431 - 1517) หรือท่าน โจโตมง-อิง จักรพรรดินีใน จักรพรรดิอิจิโจ และพระราชมารดาของจักรพรรดิถึง 2 พระองค์คือ จักรพรรดิโกะ-อิจิโจ และ จักรพรรดิโกะ-ซุซะกุ
อาเซอร์ไบจานแอร์ไลน์

อาเซอร์ไบจานแอร์ไลน์  หรือรู้จักกันในชื่อ เอซาล เป็นสายการบินประจำชาติและสายการบินที่ใหญ่ที่สุดของประเทศอาเซอร์ไบจาน โดยมีฐานการบินหลักที่ท่าอากาศยานเฮย์แดร์ แอลีเยฟในบากู เอซาลให้บริการเที่ยวบินสู่จุดหมายปลายทาง 55 แห่งทั่วเอเชีย ยุโรป และแอฟริกา สายการบินก่อตั้งขึ้นในเดือนเมษายน ค.ศ. 1992 เป็นสายการบินแห่งชาติสายแรกหลังได้รับเอกราชของประเทศ เอซาลเป็นสมาชิกของสมาคมขนส่งทางอากาศระหว่างประเทศ
จุดหมายปลายทาง.
ข้อตกลงการบินร่วม.
ณ เดือนธันวาคม ค.ศ. 2023 อาเซอร์ไบจานแอร์ไลน์ได้ทำข้อตกลงการบินร่วมกับสายการบินอื่นๆ ดังต่อไปนี้:
<templatestyles src="Div col/styles.css"/>
ฝูงบิน.
ณ เดือนธันวาคม ค.ศ. 2023 อาเซอร์ไบจานแอร์ไลน์มีเครื่องบินประจำการในฝูงบินดังนี้
อาเซอร์ไบจานแอร์ไลน์มีอายุฝูงบินเฉลี่ย 12.5 ปี
แอร์คีร์กีซสถาน

แอร์คีร์กีซสถาน หรือชื่ออย่างเป็นทางการคือ บริษัทอากาศคีร์กีซสถาน "  " เป็นสายการบินแห่งชาติของคีร์กีซสถาน มีฐานที่ บิชเคก สายการบินมีท่าอากาศยานหลักคือที่ ท่าอากาศยานนานาชาติมารนัส และมีท่าอากาศยานหลักอีกที่คือ ท่าอากาศยานนานาชาติออช ใน ออช
แอร์คีร์กีซสถานเป็นหนึ่งในสายการบินที่ถูกแบนในสหภาพยุโรป
ประวัติ.
สายการบินนี้ก่อตั้งในเดือน เมษายน 2001 ในชื่อ Altyn Air ต่อมาได้ไปเปลี่ยนชื่อเป็น บริษัทอากาศคีร์กีซสถาน ในวันที่ 28 กรกฎาคม 2006 หลังจากนั้นได้กลายเป็นสายการบินแห่งชาติร่วมกับคีร์กีซสถานแอร์ไลน์
จุดหมายปลายทาง.
ในเดือน พฤษภาคม 2015 แอร์คีร์กีซสถาน มีจุดหมายปลายทาง ดังต่อไปนี้
ข้อตกลงการบินร่วมกัน.
แอร์คีร์กีซสถานได้ทำข้อตกลงการบินโดยใช้รหัสเที่ยวบินร่วมกันกับสายการบินนานาชาติในเดือน เมษายน 2014
ฝูงบิน.
ฝูงบินของแอร์คีร์กีซสถานมีเครืองบินเข้ามาประจำการดังนี้ (ข้อมูลในเดือน สิงหาคม 2016)
เคยประจำการในฝูงบิน
จอร์เจียนแอร์เวย์

จอร์เจียนแอร์เวย์ (:) หรือชื่อเดิม แอร์เซนา เป็นสายการบินประจำชาติจอร์เจีย ที่มีฐานการบินหลักที่และมีฐานบินหลักที่ท่าอากาศยานนานาชาติทบิลิซี และมีสำนักงานใหญ่ในทบิลิซี บริษัทได้ยื่นฟ้องล้มละลายเมื่อวันที่ 31 ธันวาคม ค.ศ. 2021 ในขั้นตอนการปรับโครงสร้าง และได้มีการประกาศขายกิจการมาตั้งแต่เดือนมกราคม ค.ศ. 2022 สายการบินจะยังคงให้บริการเที่ยวบินที่มีกำไรจำนวนจำกัดในระหว่างช่วงการปรับโครงสร้างองค์กรใหม่
ประวัติ.
สายการบินก่อตั้งขึ้นในเดือนกันยายน ค.ศ. 1994 ภายใต้ชื่อ "แอร์เซนา" ในช่วงแรกแอร์เซนาให้บริการเที่ยวบินเช่าเหมาลำไปยังสหรัฐอาหรับเอมิเรตส์ อิตาลี จีน อียิปต์ อินเดีย และซีเรีย รวมถึงเที่ยวบินประจำไปยังเวียนนา สายการบินประสบความสำเร็จในการสร้างการรับรู้และรักษาส่วนแบ่งการตลาดการบินไว้ได้ตลอดช่วงที่เศรษฐกิจและการเมืองมีความซับซ้อนในช่วงทศวรรษ 1990
ในปี 1999 แอร์เซนาได้เป็นสายการบินประจำชาติของจอร์เจีย ในเดือนสิงหาคม ค.ศ. 2004 บริษัทได้เปลี่ยนชื่อเป็น "จอร์เจียนแอร์เวย์" ในช่วงครึ่งแรกของคริสต์ทศวรรษ 2000 ฝ่ายบริหารของสายการบินได้ตัดสินใจปรับปรุงฝูงบินให้ทันสมัยและเช่าเครื่องบินโบอิง 737-500 สองลำจากฮาปาก-ลอยด์ นับเป็นครั้งแรกที่สายการบินได้มีการนำเครื่องบินที่ทันสมัยของสายการบินตะวันตกมาประจำการ
ภายหลังเหตุการณ์ที่ประเทศรัสเซียอ้างว่าเป็นการประท้วงต่อต้านรัสเซียการประท้วงต่อต้านรัสเซียในเดือนมิถุนายน ค.ศ. 2019 รัสเซียจึงสั่งห้ามเที่ยวบินทั้งหมดเข้าและออกจากจอร์เจียตั้งแต่วันที่ 8 กรกฎาคม ค.ศ. 2019 เที่ยวบินของสายการบินที่ดำเนินสู่มอสโก–วนูคาวาจะดำเนินการโดยแอร์คอมปานีอาร์มีเนียผ่านเยเรวาน คำสั่งห้ามบินถูกเพิกถอนโดยประธานาธิบดีรัสเซียวลาดีมีร์ ปูตินเมื่อวันที่ 10 พฤษภาคม ค.ศ. 2023 โดยมีผลตั้งแต่วันที่ 15 พฤษภาคม และจอร์เจียนแอร์เวย์จะกลับมาให้บริการเที่ยวบินไปยังมอสโกอีกครั้งตั้งแต่วันที่ 20 พฤษภาคม โดยเที่ยวบินแรกมาถึงเมืองวนูคาวาในวันเดียวกัน ประธานาธิบดีวอลอดือมือร์ แซแลนสกึยของยูเครนได้กำหนดมาตรการคว่ำบาตรสายการบินในวันที่ 1 กรกฎาคม
จอร์เจียนแอร์เวย์ยื่นฟ้องล้มละลายเมื่อวันที่ 31 ธันวาคม ค.ศ. 2021 ในกระบวนการปรับโครงสร้างองค์กร โดยที่เริ่มเปิดขายบริษัทในเดือนมกราคม ค.ศ. 2022 สายการบินมีหนี้สินอยู่  เทียบกับสินทรัพย์ โดยมีสาเหตุจากการห้ามบินของรัสเซียตั้งแต่เดือนกรกฎาคม ค.ศ. 2019 และการระบาดทั่วของโควิด-19 ซึ่งส่งผลกระทบต่อสายการบินอย่างหนัก จนทางการจอร์เจียสั่งห้ามทำการบินระหว่างประเทศเป็นเวลา 11 เดือน ยกเว้นเที่ยวบินประจำเดือนที่รัฐบาลกำหนดเพื่อวัตถุประสงค์ในการส่งกลับประเทศ จอร์เจียนแอร์เวย์ลดขนาดฝูงบินลง แต่ด้วยการที่จอร์เจียกลับมาเปิดการจราจรทางอากาศระหว่างประเทศอีกครั้งในเดือนกุมภาพันธ์ ค.ศ. 2021 สายการบินสามารถให้บริการได้เพียง 6 จุดหมายปลายทางเท่านั้น
จอร์เจียนแอร์เวย์ต้องบังคับใช้แผนการล้มละลาย ซึ่งมุ่งเน้นการทำการบินในเส้นทางที่มีกำไรตลอดทั้งปี เช่นอัมสเตอร์ดัม เทลอาวีฟ และมินสค์) และเที่ยวบินเช่าเหมาลำตามฤดูกาลที่มีกำไร พร้อมรับประกันเที่ยวบินเหล่านี้ จอร์เจียนแอร์เวย์ระบุในเดือนมกราคม ค.ศ. 2022 ว่าจะยังคงให้บริการเที่ยวบินดังกล่าวต่อไป
จุดหมายปลายทาง.
ณ เดือนเมษายน ค.ศ. 2022 จอร์เจียนแอร์เวย์มีจุดหมายปลายทางดังต่อไปนี้:
ข้อตกลงการบินร่วม.
จอร์เจียนแอร์เวย์ได้ทำข้อตกลงการบินกับสายการบินอื่นๅ ดังต่อไปนี้:
<templatestyles src="Div col/styles.css"/>
ฝูงบิน.
ฝูงบินในปัจจุบัน.
ณ เดือนกันยายน ค.ศ. 2024 จอร์เจียนแอร์เวย์มีเครื่องบินประจำการในฝูงบินดังนี้:
จอร์เจียนแอร์เวย์มีอายุฝูงบินเฉลี่ย 19.7 ปี
ฝูงบินในอดีต.
จอร์เจียนแอร์เวย์เคยให้บริการเครื่องบินดังต่อไปนี้:
<templatestyles src="Div col/styles.css"/>
สาธารณรัฐประชาชนตูวา

สาธารณรัฐประชาชนตูวา หรือ สาธารณรัฐประชาชนเตนนู ตูวา (ตูวาน: Tьva Arat Respuвlik, Тыва Арат Республик, "Tywa Arat Respublik", ; 1921–44) เป็นสาธารณรัฐเอกราชที่แยกตัวออกมาจากอารักขาตูวาจากจักรวรรดิรัสเซียหรือเป็นที่รู้จักว่า Uryankhaisky Krai 
ในช่วงที่ตูวาเป็นเอกราชในปี 1921 ถึง 1944 ตูวาได้เป็นรัฐบริวารของสหภาพโซเวียต สหภาพโซเวียตและสาธารณรัฐประชาชนมองโกเลียได้ควบคุมรัฐนี้ก่อนที่ตูวา จะเข้ารวมสหภาพโซเวียตในปี 1944
ปัจจุบันดินแดนในอดีตของเตนู ตูวากลายเป็นส่วนหนึ่งของ สาธารณรัฐตูวา ชึ่งเป็นส่วนหนึ่งของสหพันธรัฐรัสเซีย
แม่น้ำราวี

แม่น้ำราวี  เป็นแม่น้ำที่อยู่ทางตะวันตกเฉียงเหนือของประเทศอินเดียและทางตะวันออกของประเทศปากีสถาน มีความยาวรวม 720 กิโลเมตร (450 ไมล์) เป็นหนึ่งในแม่น้ำในระบบแม่น้ำสินธุและหนึ่งในแม่น้ำห้าสายแห่งภูมิภาคปัญจาบ
ในประวัติศาสตร์ยุคพระเวท เรียกแม่น้ำราวีว่า "อิราวดี" (Iravati หรือ Eeraveti–คนละสายกับแม่น้ำอิรวดีในประเทศพม่า) และมีบันทึกในคัมภีร์ฤคเวทว่า ยุทธการสิบกษัตริย์ที่เกิดขึ้นราวศตวรรษที่ 14 ก่อนคริสตกาลเกิดขึ้นใกล้กับแม่น้ำแห่งนี้
แม่น้ำราวีมีต้นกำเนิดที่เทือกเขาหิมาลัย ในเขตกางครา รัฐหิมาจัลประเทศ อินเดีย มีลำน้ำสาขาที่สำคัญสองสายคือ แม่น้ำพุทธุหรือพุธิลและแม่น้ำไมหรือโธนา แต่สายหลักเริ่มที่ตีนเขาแดลเฮาซีในเขตจัมพา ผ่านที่ราบปัญจาบใกล้เมืองมาโธปุระและปฐานโกฏ ก่อนจะไหลตามพรมแดนอินเดีย-ปากีสถานเป็นระยะทาง 80 กิโลเมตร (50 ไมล์) และไหลเข้าปากีสถานไปบรรจบกับแม่น้ำจนาพ
แม่น้ำราวีเป็นหนึ่งในแม่น้ำสามสาย (อีกสองสายคือ แม่น้ำบีอาสและแม่น้ำสตลุช) ที่อยู่ในการดูแลของอินเดียตามสนธิสัญญาแม่น้ำสินธุ มีการใช้ประโยชน์จากแม่น้ำในด้านประมงและชลประทาน และมีการสร้างเขื่อนรันชีตสาครขึ้นเพื่อใช้ผลิตกระแสไฟฟ้า เขื่อนแห่งนี้ตั้งอยู่ใกล้เมืองปฐานโกฏ เริ่มสร้างในปี ค.ศ. 1981 สร้างเสร็จในปี ค.ศ. 2001 มีความจุ 3,280 ล้านลูกบาศก์เมตร มีโรงไฟฟ้าที่มีกำลังผลิต 600 เมกะวัตต์
ท่าอากาศยานนานาชาติอัลมาเตอ

ท่าอากาศยานนานาชาติอัลมาเตอ  (IATA: ALA, ICAO: UAAA) เป็นท่าอากาศยานนานาชาติของคาซัคสถาน ห่างจากนครอัลมาเตอไปทางตะวันออกเฉียงเหนือ ท่าอากาศยานนานาชาติมีการขนส่งผู้โดยสารถึงร้อยละ 68 ในคาซัคสถาน ในปี 2012 ท่าอากาศยานนานาชาติได้รองรับผู้โดยสารเป็นจำนวนรวมทั้งสิ้น 4,003,004 คน
การรถไฟจอร์เจีย

การรถไฟจอร์เจีย (, Sakartvelos Rkinigza) เป็นบริษัทรถไฟแห่งชาติของจอร์เจีย
การรถไฟได้เชื่อมทางรถไฟระหว่างทะเลดำและทะเลแคสเปียน มีทางรถไฟเชื่อมกับ ยุโรปและเอเชียกลาง ประมาณ#เปลี่ยนทาง การรถไฟใช้รางรถไฟแบบ รางรัสเซีย ปัจจุบันการรถไฟมีทางรถไฟยาว 1,323.9 กิโลเมตร (จากทั้งหมด 1,576 กิโลเมตร) การรถไฟมีสะพาน 1,422 แห่ง อุโมงค์ 32 แห่ง สถานีรถไฟสำหรับผู้โดยสาร 22 สถานี และสำหรับสินค้า 114 สถานี
ประวัติ.
การรถไฟจอร์เจียก่อตั้งในปี 1865 และเริ่มอย่างเป็นทางการในปี 1871 ที่ Poti และ Kvirila (ปัจจุบันคือ Zestaponi) ผู้โดยสารสามารถใช้ได้ตั้งแต่วันที่ 10 ตุลาคม 1872 จาก Poti ไปยังสถานีรถไฟทบิลิซี
เติร์กเมนิสถานแอร์ไลน์

เติร์กเมนิสถานแอร์ไลน์  เป็นสายการบินแห่งชาติของเติร์กเมนิสถาน มีฐานหลักที่ อาชกาบัต สายการบินมีท่าอากาศยานหลักคือที่ ท่าอากาศยานนานาชาติอาชกาบัต
ข้อตกลงการบินร่วมกัน.
เติร์กเมนิสถานแอร์ไลน์ ได้ทำ ข้อตกลงการบินโดยใช้รหัสเที่ยวบินร่วมกันกับสายการบินนานาชาติดังนี้
ฝูงบิน.
ฝูงบิน.
ในเดือนสิงหาคม 2015, ฝูงบินของเติร์กเมนิสถานแอร์ไลน์มีเครืองบินเข้ามาประจำการดังนี้
ฝูงบินเก่า.
เติร์กเมนิสถานแอร์ไลน์เคยมีเครืองบินเข้ามาประจำการดังนี้ตูโปเลฟ ตู-154, อันโตนอฟ อัน-24, อันโตนอฟ อัน-26, ยาโกเลฟ ยัค-40, ยาโกเลฟ ยัค-42 และ โบอิง 767-300อีอาร์